ZASLADI SE I DONIRAJ | Zorainfo\nSTRAHINJA I LUKA U UTAKMICI ŽIVOTA 30/03/2020\nKAKO JE ZORAINFO DOVELA U ŠABAC EMISIJU “SA TAMAROM U AKCIJI” 16/10/2018\nMisao Dana 29/01/2018\nMemorijalni turnir u malom fudbalu pod nazivom Džoni-Muki-Bubi koji će trajati 7 dana, startuje u subotu, 25. juna u Majuru. Turnir je humanitarnog karaktera, a ove godine deo sredstava biće opredeljeno Udruženju “Da budemo svi jednaki”.\nUdruženje “Da budemo svi jednaki” okuplja decu sa smetnjama u razvoju i članove njihovih porodica. U udruženje je učlanjeno 106 dece, a 6 njih su nedavno postali punoletni i tako izgubili pravo da o trošku Fonda zdravstvenog osiguranja koriste sve neophodne fizikalne tretmane u Banji Koviljači. Njihove porodice to doplaćuju iz sopstvenih sredstava i suma neophodna za tronedeljni boravak i dodatne tretmane iznosi oko 50.000 dinara po detetu. Cilj udruženja je da tih oko 300.000 dinara prikupi humanitarnom akcijom.\nPrikupljanje novca će biti realizovano kroz humanitarnu prodaju palačinaka za koje se neće plaćati nikakva određena cena, već će svaki dobrotvor priložiti onoliko novca koliko sam odluči. Prva akcija će biti održana tokom trajanja Memorijalnog turnira u malom fudbalu “Džoni-Muki-Bubi” koji se održava u dvorište osnovne škole u Majuru kod Šapca. Ovaj turnir je posvećen mladim fudbalerima koji su preminuli u razmaku od par godina i od prvog izdanja 2015. godine ima i humanitarni karakter. Turnir će se održati od 25. juna do 3. jula ove godine i pored prihoda od prodatih palačinaka za potrebe humanitarne akcije “ZASLADI SE I DONIRAJ” biće odvojen i deo sredstava koji se prikupi i kroz ostale aktivnosti na turniru.\nUdruženje poziva volontere da se jave radi pomoći u realizaciji ove akcije. Takođe, poziva i donatore za materijal neophodan za pripremu palačinaka.\nAkcija će se nastaviti dok ne bude prikupljena planirana suma novca od 300.000 dinara. Drugo izdanje ove akcije će biti takođe u Majuru i to 16. jula ove godine na moto skupu koji organizuje Moto klub “Majur”.\nUdruženje “DA BUDEMO SVI JEDNAKI” održava stalnu komunikacija sa svim lokalnim i državnim insitucijama i zainteresovanim partnerima kako bi olakšalo život ovoj deci i njihovim porodicama i omogućilo njihovu punu uključenost u sve sfere svakodnevnog života. Zato će se Udruženje zvanično obratiti gradskim zdravstvenim ustanovama i drugim nadležnim institucijama kako bi se lokalna zajednica osnažila u pružanju zdravstvenih usluga deci sa smetnjama u razvoju. Biće zatraženo da se u sklopu najavljene izgradnje novog bolničkog kompleksa u Šapcu predvidi odeljenje fizikalne medicine koje će biti opremljeno da pruži neophodne usluge ne samo članovima ovog udruženja, nego i svim drugim građanima, jer je to nešto što je Šabac ranije imao u svom Zdravstvenom centru. Takođe će biti zatraženo da se omogući i pružanje stomatoloških usluga u opštoj anesteziji jer je to za većinu dece sa smetnjama u razvoju jedini način da se izvrši popravka zuba i održava oralno zdravlje.\ndžoni muki bubi


Ćurić: Kako će Vukanović pogledati u oči porodicama Ćurić na Zupcima? - Top Portal\nNaslovnica Vijesti Hercegovina Ćurić: Kako će Vukanović pogledati u oči porodicama Ćurić na Zupcima?\nĆurić: Kako će Vukanović pogledati u oči porodicama Ćurić na Zupcima?\nGradonačelnik Trebinja Mirko Ćurić izjavio je Srni da je šokiran “bezobrazlukom i načinom političke borbe koju vodi narodni poslanik Nebojša Vukanović i u svom beznađu blati pojedince i srpske porodice poredeći ih sa zloglasnim ustaškim zločincima”.\nĆurić je istakao da Vukanović ne bira sredstva za svoje prljave ciljeve, te šovinističkim pisanjem vrijeđa svakog časnog i poštenog čovjeka, pokušavajući na taj način da ga predstavi kao zločinca i izdajnika.\n“Ali, neka zna da mu to ovoga puta neće uspjeti. Dosta je njegovog svakodnevnog hvalisanja i pokušaja da se predstavi kao čestit i pošten, a zapravo je neko ko to nikada nije bio”, rekao je Ćurić.\nOn je poručio da je Vukanović tekstom pod naslovom “Mirko Ćurić ustaški emigrant!?” još više utonuo u blato u kome se godinama unazad valja i naglasio da je morao da zna da blaćenjem svog naroda neće dobiti poštovanje već samo osudu i prezir.\nGradonačelnik Trebinja je ocijenio da su Vukanovićeve namjere vrlo opasne i da je na najniži mogući način udario na njega i na srpsku porodicu Ćurić koja nema nijedne mrlje u svojoj prošlosti.\n“Sramota je za srpski narod što takva jedna osoba sjedi u najvećem zakonodavnom tijelu Republike Srpske i predstvalja one koje svjesno ponižava”, rekao je Ćurić i upitao Vukanovića kako će otići u selo Konjsko na Zupcima i pogledati u oči porodicama Ćurić koji su se borili za svoju zemlju, a ne naplaćivali “prljave” poslove.\nĆurić je zatražio od nadležnih istitucija da hitno reaguju i zaštite narod od Vukanovićevih opasnih laži i spletkarenja.\nPrethodni članakMeteoalarm: Upozorenje zbog obilne kiše i jakog vjetra\nNaredni članakKorona u BiH: 7 umrlih, 238 novozaraženih\nIzgorjelo vozilo u Trebinju


Kancelarije za najam u Pristup profesionalnim kancelarijama sa svim sadržajima uključenim u cenu za 3-4 osobe na lokaciji Regus Kneza Mihaila 11000 Beograd, 5th Floor, 30 Kneza Mihaila Blvd\nRezervišite potpuno opremljenu kancelariju za 3-4 osobe, a mi ćemo se pobrinuti da sve neometano funkcioniše.\nNapravite bazu za svoje poslovanje u privatnoj kancelariji od 15 m2 na lokaciji Regus Kneza Mihaila, idealnoj za 3-4. Naše srednje kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja.\n⦁\tDodatni pristup zajedničkom radnom prostoru od 60 m2\n⦁\tCene počinju od iznosa 65100RSD\nRezervišite potpuno opremljenu kancelariju za 3-4 osobe, a mi ćemo se pobrinuti da sve neometano funkcioniše. Napravite bazu za svoje poslovanje u privatnoj kancelariji od 15 m2 na lokaciji Regus Kneza Mihaila, idealnoj za 3-4. Naše srednje kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja. Regus privatna kancelarija obuhvata: ⦁\tPristup našoj globalnoj mreži sa više hiljada lokacija širom sveta ⦁\tStručno obučeni tim centra i tim za podršku ⦁\tBezbednu tehnologiju poslovne klase i WiFi ⦁\tŠtampače i pristup administrativnoj podršci ⦁\tČišćenje, komunalne usluge i obezbeđenje ⦁\tRadno mesto dostupno na sat, dan ili mesec ⦁\tRedovne događaje u zajednici I mogućnost umrežavanja ⦁\tJednostavne rezervacije i upravljanje nalogom preko naše aplikacije ⦁\tPrilagodljive i fleksibilne rasporede rada ⦁\tMogućnost promene veličine prostora ili lokacije tako da odgovara Vašim potrebama ⦁\tVisokokvalitetan ergonomski nameštaj ⦁\tDodatni pristup zajedničkom radnom prostoru od 60 m2 ⦁\tCene počinju od iznosa 65100RSD *Sve slike prikazane u ovoj listi pripadaju našim lokacijama, ali se možda ne odnose na ovaj konkretni centar. Pošaljite upit sada


Sastanak troje ministara povodom ubistva žene i deteta: Muškarac ranije osuđivan zbog držanja oružja | Insajder\nSastanak troje ministara povodom ubistva žene i deteta: Muškarac ranije osuđivan zbog držanja oružja\nČovek koji je danas ubio ženu i dete u centru za socijalni rad u Rakovici je i ranije osuđivan zbog neovlašćenog držanja oružja, rekla je ministarska Nela Kuburović na konferenciji za novinare povodom današnjeg ubistva žene i deteta u Centru za socijalni rad u Rakovici.\nFoto: MUP Srbije / Nebojša Stefanović, Nela Kuburović i Zoran Đorđević\nMinistar unutrašnjih poslova Nebojša Stefanović danas je najoštrije osudio "monstruozni zločin" i izrazio je očekivanje da će počinilac brutalnog ubistva u centru za socijalni rad biti najoštrije kažnjem kako bi se poslala jasna poruka da se nasilje neće tolerisati.\nStefanović se obratio medijima nakon sastanka koji je povodom ubistva održao s ministarskom pravde Nelom Kuburović i ministrom za rad i socijalnu zaštitu Zoranom Đorđevićem.\nMihajlović: MUP hitno da obezbedi centre za socijalni rad\nPredsednica Koordinacionog tela za rodnu ravnopravnost Zorana Mihajlović apelovala je danas na Ministarstvo unutrašnjih poslova (MUP) da se pobrine za bezbednost u centrima za socijalni urad.\nMihajlović je povodom ubistva žene i deteta u Centru za socijalni rad u Rakovici, zamolila i pozvala MUP da hitno obezbedi sve Centre sa socijalni rad, osigura roditelje koji dolaze u te službe, i zaposlene.\nMihajlović, koja je i potpredsednia vlade, istakla je da je nedopustivo da bilo ko može da ušeta u neku instituciju za socijalnu pomoć i ugrozi živote drugih ljudi, saopšteno je iz njenog kabineta.\n"Nakon ubistva žene u Centru za socijalni rad u Novom Beogradu i sada posle ovog stravičnog zločina u Rakovici neophodno je urgentno povećati bezbednost centara za socijalni rad", istakla je ona.\nPrema prvim informacijama, muškarac koji je izvršio dvostruko ubistvo je vraćao dete majci, rekao je ministar Stefanović, navodeći da se hitno sastao sa ministarkom pravde i ministrom za socijalna pitanja. Odlučeno je da se poveća broj patrola kod centara, da se pojača obezbeđenje, ali i da se donesu novi propisi. Ministar unutrašnjih poslova Nebojša Stefanović je rekao da se još utvrđuje pod kojim okolnostima je nastupila smrt deteta, jer postoje različite indicije.\n"Težak zločin se dogodio na parkingu ispred Centra za socijalni rad - prema prvim informacijama muškarac je vraćao dete koje mu je bilo dodeljeno da može da ga viđa", rekao je Stefanović.\nĐorđević: Preduzimamo sve mere da se ovo ne ponovi\nMinistar za rad, boračka i socijalna pitanja Zoran Đorđević uputio je saučešće porodici preminule i rekao da je izdao nalog da inspekcija izađe na lice mesta i da se utvrde sve činjenice.\n„Ukoliko se nešto utvrdi svi će za to odgovarati i budite uvereni da ćemo u najkraćem roku da donesemo određene mere i da se uvedu dodatne procedure kako bi socijalne ustanove bile dodatno obezbeđene", rekao je ministar Đorđević.\nOn je dodao da i su troje radnika Centra za socijalni rad povređena, ali da nisu životno ugrožena. Poručio je i da će Ministarstvo učiniti sve da se pomogne celoj porodici i detetu iz prvog braka ubijene žene.\nKuburović: Lice ranije osuđivano\nMinistarka pravde Nela Kuburović rekla je na vanrednoj konferenciji za medije da će na sutrašnjoj sednici Vlade biti usvojena Odluka o formiranju Saveta za sprečavanje nasilja u porodici.\nOna je dodala da se u konkretnom slučaju nije mogao primeniti novi zakon o sprečavanju nasilja u porodici koji je počeo da se primenjuje 1. juna.\nKuburović je dodala da je prema informacijama Ministarstva pravde napadač lice koje je i ranije bilo osuđivano i to za neovlašćeno držanje oružja.\nNa sastanku su, kako je rekao Stefanović, dogovorene mere koje mogu da se preduzmu kako se u visko rizičnim situacijama, kada je roditelju dozvoljeno da viđa dete u centru za socijalni rad ne ne bi ponavljale ovakve situacije.\nJedan muškarac ubio je suprugu i dete i ranio troje radnika u Centru za socijalni rad Rakovica. Napadača su prvo savladali komunalni policajci koji su kasnije pozvali policiju.\nPre samo sedam dana muškarac je u prostorijama Centra za socijalni rad brutalno ubio ženu u prisusutvu troje maloletne dece. Ubica je prethodno dva puta osuđivan zbog prebijanja žene i jednog od sinova. I pored toga, sud je dozvolio da viđa decu.


Tevez starter protiv Arsenala? - Sportske.net\nTevez starter protiv Arsenala?\nKarloz Tevez veruje da je spreman da odigra 90 minuta na gostovanju "Građana" na "Emirjetsu".\nIgrači birali, ovo je najbolji tim PL!Zahuktava se trka za Bejla!Siti beži Liverpulu, Kolarov strelac!Majka Ričards se vraća na ostrvo?Razmena Sitija i Borusije?\nNapadač Mančester Sitija Karlos Tevez nije počeo utakmicu kao starter još od septembra. Prema najavama, njegov zemljak Kun Aguero neće biti u kombinaciji za meč zbog alergijske reakcije na sprej, pa bi Tevez konačno mogao da zaigra od prvog minuta na gosotvanju "Tobdžijama" u Londonu.\nIako Tevez nije dugo bio u prvih 11, veoma često je unosio dosta živosti u igru ulaskom sa klupe. Njegova asistencija Nasriju donela je preokret protiv Čelzija (2:1), a takođe je bio veoma agilan i u remijima sa Stoukom (1:1) i Sanderlendom (3:3).\n"Građani" imaju imperativ pobede na "Emirejtsu", ne bi li ostali u trci za titulu sa gradskim rivalom. Mančester Siti je definitivno u rezultatskoj krizi, a dodatno otežavajuća okolnost su priče koje Serhija Agurera sele u Real Madrid iduće sezone.\nVatru je raspirio i Dijego Maradona, izjavom da je njegovom zetu mesto u "Kraljevskom" klubu.


Naslovna strana za utorak, 11. jun 2019. godine - Glas Podrinja\nNaslovna strana za utorak, 11. jun 2019. godine\n(Beta) - Dnevne novine na naslovnim stranama izdanja od utorka pišu o sednici Saveta bezbednosti Ujedinjenih nacija o Kosovu na kojoj je govorio i ministar spoljnih poslova Ivica Dačić, sastanku predsednika Srbije Aleksandra Vučića i zamenika pomoćnika američkog državnog sekretara Metju Palmera, o napadu na sezonske radnike srpske nacionalnosti iz Vukovara u Supetru u Hrvatskoj.\nALO - "Srbi, sami ste krivi što smo vas bombardovali", list prenosi izjave čelnika NATO-a povodom 20 godina od završetka bombardovanja. "Srbe u Hrvatskoj love kao divlje zveri", list piše o napadu na sezonske radnike srpske nacionalnosti iz Vukovara u hrvatskom mestu Supetru.\nBLIC - "Usijanje u borbi za Kosovo" o brojnim sastancima o nastavku dijaloga Beograda i Prištine. "Jutkine žrtve beže iz Brusa" o tome da žrtve koju su prijavile bivšeg predsednika opštine Brus Milutina Jeličića Jutku za polno uznemiravanje trpe pritiske u tom mestu.\nVEČERNjE NOVOSTI - "Punoletstvo rafala u reč" o godišnjici ubistva novinara tog lista Milana Pantića. "Veliki imaju četiri opcije za KiM" o izjavi predsednika Srbije Aleksandra Vučića o Kosovu.\nDANAS - "Policija da utvrdi ko su napadači i nalogodavci" o studentu Dejanu Bagariću koji je pretučen nakon protesta "Jedan od pet miliona" u Novom Sadu. "Vašington preuzima primat oko kosovskog pitanja" o sastanku predsednika Vučića sa zvaničnikom Stejt departmenta Palmerom. "Ilija Dević peti dan štrajkuje glađu" nakon hapšenja bivšeg vlasnika ATP Vojvodine koji zbog bolesti nije došao na ročište.\nINFORMER - "Nato agresija je zločin", list piše o izjavi predsednika Srbije Aleksandra Vučića nakon sastanka sa pomoćnikom državnog sekretara SAD za evropska i evroazijska pitanaja Metjuom Palmerom. "Ostrog je naš", list piše o izjavi vođe Crnogorske pravoslavne crkve (CPC) Miraša Dedeića.\nKURIR - "Milo, branićemo Ostrog oružjem", list piše o reakciji srpskih funkcionera na izjavu predsednika Crne Gore Mila Đukanovića da će obnoviti Crnogorsku pravoslavnu crkvu. "Sprema se napad na sever, sprečite krvopoliće", list piše o izjavi ministra spoljnih poslova Ivice Dačića na sednici Saveta bezbednosti o Kosovu.\nPOLITIKA - "Svaki građanin Srbije duguje banci 1.163 evra" o tome da je dug građana za gotovinske zajmove premašio one za stambene. "Spomen-medalje za sve učesnike rata 1999." o saznanjima tog lista u Ministarstvu odbrane da će svi pripadnici Vojske Jugoslavije u vreme NATO bombardovanja dobiti spomen-medalje. "Dačić u UN: Priština sprema novi napad na sever KiM" o izjavi ministra spoljnih poslova Ivice Dačića na sednici Saveta bezbednosti Ujedinjenih nacija o Kosovu.\nSRPSKI TELEGRAF - "Torcida prebila dvojicu srpskih radnika", list piše o napadu na radnike srpske nacionalnosti u Supetru.


„Teatar u tvrđavi“ – Semendria\n22. jun 2014. KULTURA – Gradska kulturna manifestacija, pozorišni festival „Teatar u tvrđavi“, u svom prvom izdanju odigraće se od 6. do 11. jula u monumentalnom ambijentu Smederevske tvrđave. Ovogodišnja programska ponuda obuhvata pet pozorišnih predstava koje ulaze u festivalsku konkurenciju i jedno muzičko delo kojim će manifestacija biti zatvorena. Izbor predstava koje će se igrati na letnjoj pozornici u Malom gradu uključuje jedno teatarsko ostvarenje umetnika iz Rumunije i četiri predstave u izvođenju glumaca domaćih pozorišta. Moto festivala, „Kretanje“, ukazuje na umetničko i civilizacijsko iskustvo koje podrazumeva hod kroz vreme, epohe, žanrove, pozorišne forme i različita stilska obeležja. Pored toga što se fenomen kretanja i promene kao društveni, kulturni, istorijski, egzistencijalni fenomen u bogatstvu svojih značenja uzima u obzir kao ujedinjujući činilac u koncepciji festivala, moto „Kretanje“ govori i o fleksibilnosti i otvorenosti prema raznim vidovima pozorišnog života i scenskog stvaralaštva. U pogledu sadržaja, „Teatar u tvrđavi“ je ovoga leta značajnim delom orijentisan na obeležavanje stogodišnjice Prvog svetskog rata.\nU duhu dostojanstvenog obeležavanja stogodišnjice Velikog rata, poslednje večeri manifestacije „Teatar u tvrđavi“,11. jula, biće održan koncert „Kreće se lađa francuska“ na kome će, pod dirigentskom palicom Vojkana Borisavljevića, nastupiti Umetnički ansambl Ministarstva odbrane „Stanislav Binički“ sa gostima : AKUD „Lola“, Merima Njegomir, Bilja Krstić, Dragoljub Bajić, Nebojša Dugalić i Marija Jovanović.\n« Ana Alentijev sedma u Plzenu\nBufalo Bil je jahao Smederevom? »


Vesti iz BCBP, Policijska saradnja vodi boljim odnosima između Srbije, Kosova i Albanije\nVaša lokacija / Beogradski centar za bezbednosnu politiku / Aktivnosti / Vesti iz BCBP / Policijska saradnja vodi boljim odnosima između ... /\nEvropeizacija sektora bezbednosti u Srbiji, na Kosovu i u Albaniji bila je tema diskusije\n„Dobri odnosi sa susedima su jedan od uslova za članstvo u EU. Kada govorimo o Srbiji i Kosovu, dobar primer je policijska saradnja. Postoje redovni nedeljni i mesečni sastanci između pripadnika Ministarstva unutrašnjih poslova Srbije, Kosovske policije i predstavnika EULEKS-a. Ovi sastanci se naizmenično održavaju u Raški i u Kosovskoj Mitrovici“, rekao je istraživač BCBP Bojan Elek.\nGovoreći pred 30 učesnika zainteresovanih za regionalnu saradnju i evropske integracije, Elek je istakao da je u 2013. godini sprovedena i prva ikada zajednička policijska akcija Srbije, Albanije i Kosova uz saradnju sa zemljama članicama Evropske unije. Cilj akcije je bila potraga za automobilima ukradenim na teritoriji EU.\nZnačaj reforme policije istakao je Foto Duro iz Instituta za demokratiju i posredovanje (IDM) iz Tirane. On je rekao da su reforme doprinele depolitizaciji i profesionalizaciji albanske policije. Duro je rekao da je više od 800 policajaca u Albaniji otpušteno jer su bili umešani u korupciju.\nKorupcija je jedan od najvećih problema i na Kosovu. Sofije Krieziu iz Kosovskog centra za bezbednosne studije (KCSS) iz Prištine je rekla da je borba protiv korupcije i organizovanog kriminala i dalje jedan od najvećih izazova za pravosudni sistem na Kosovu. Govoreći o Kosovskoj policiji, ona je istakla da su ljudi na Kosovu manje zadovoljni radom Kosovske policije (43%) u odnosu na Kosovske bezbednosne snage (67%), vatrogasce (65%) i KFOR (62%).\nJavno mnjenje o EU integracijama\nDiskusija održana u biblioteci BCBP okupila je tridesetak učesnika iz državnih institucija, ambasada, predstavnika civilnog društva i medija\nPodrška članstvu u EU je najveća u Albaniji, jaka na Kosovu, a u porastu u Srbiji.\n„Oko 90% albanskog stanovništva podržava članstvo u EU. Sve političke partije gledaju na EU agendu kao na potvrdu svog programa. U Albaniji ne postoji alternativa za članstvo u EU. Pitanje nije da li, već kada", rekao je Duro iz IDM-a.\nKrieziu je predstavila rezultate istraživanja javnog mnjenja koje je sproveo KCSS.\n„Evropsku uniju prijateljski doživljava 70% ljudi na Kosovu. S druge strane, samo jedna trećina ispitanika je zadovoljna radom EULEKS-a. Potencijalan razlog za to je činjenica da je komunikacija sa EULEKS-om ili ograničena ili je nema . Čak 93% ljudi nije uopšte imao kontakt sa ovom institucijom“, rekla je Krieziu.\nElek je rekao da istraživanje javnog mnjenja koje je BCBP sproveo krajem 2013. godine pokazuje da 56% ljudi u Srbiji podržava članstvo u EU. Kako je naveo, ljudi veruju da će zbog evropskih integracija nivo korupcije biti niži, a ekonomska situacija bolja. Elek je takođe istakao da značajan procenat građana vidi Rusiju kao alternativu pridruživanju EU. Pored toga, mnogi kao alternative navode neutralnost ili samo pridruživanje Evropskoj ekonomskoj zajednici.\nDiskusija je deo projekta Forum za bezbednosna istraživanja Beograd-Priština-Tirana koji realizuju tri nezavisna istraživačka centra specijalizovana za bezbednosna pitanja - Beogradski centar za bezbednosnu politiku (BCBP), Kosovski centrar za bezbednosne studije (KCSS) i Institut za demokratiju i posredovanje (IDM). Cilj inicijative je da na osnovu istraživanja podstakne nezavisne istraživačke centre, akademsku zajednicu, političare i medije da diskutuju o mogućim načinima za unapređenje odnosa između Srbije, Kosova i Albanije.\nIzveštaju doprinela stažistkinja BCBP Milica Milenković.\nPovezane teme:Forum za bezbednosna istraživanja, eu, evropske integracije, reforma policije, Srbija, Kosovo, albanija


Pušten u rad vodovodni sistem u Tvrdimićima | Palelive.com\nPočetna Regija Istočno Sarajevo Pušten u rad vodovodni sistem u Tvrdimićima\nISTOČNO SARAJEVO – Predsjednik Vlade Republike Srpske Željka Cvijanović danas je svečano pustila u rad rekonstruisani dio vodovoda na lokalitetu Tvrdimića u opštini Istočno Novo Sarajevo, projekat vrijedan 95.000 KM.\n“Zaista mi je zadovoljstvo što smo u prilici da danas na području Istočnog Sarajeva učestvujemo u niz divnih manifestacija, uključujući i ovaj veoma značajni projekat koji je životno važan i odnosi se na dio opštine Istočno Novo Sarajevo kojim potvrđujemo da Vlada Republike Srpske čvrsto stoji iza svih projekata čiji je cilj poboljšanje života naših građana na cijeloj teritoriji Republike Srpske”, izjavila je Cvijanovićeva novinarima.\nOna je naglasila da je ovaj vodovodni projekat plod saradnje lokalnih vlasti i Vlade Republike Srpske, uključujući i Fond za zaštitu životne sredine i energetske efikasnosti Republike Srpske.\n“Ono što je važno jeste da smo se danas uvjerili da svi radovi, vezano za izgradnju nove bolnice u Istočnom Sarajevu koja će biti jedna od najmodernijih bolnica u Republici Srpskoj, teku planiranom dinamikom. Veliki je događaj i dolazak NJegove svetosti patrijarha srpskog Irineja i otvaranje pravoslavnog obdaništa”, rekla je Cvijanovićeva.\nOna je podsjetila da je jutros sa predsjednikom Republike Srpske Miloradom Dodikom bila na sastanku sa predsjednikom Srbije Aleksandrom Vučićem i premijerom Anom Brnabić i da su i ovaj put dobili punu podršku Srbije za niz važnih infrastrukturnih objekata, koji se, između ostalog, odnose i na opštine Istočno Novo Sarajevo i Pale.\n“Istočno Sarajevo je strateško za Republiku Srpsku i svaki projekt koji se realizuje u bilo kom dijelu Republike Srpske nije važan samo na mikro-planu i za stanovništvo te opštine, nego je važno i za cijelu Republiku Srpske“, poručila je premijer Srpske.\nDirektor Fonda za zaštitu životne sredine i energetske efikasnosti Republike Srpske Srđan Todorović najavio je da će Fond, u ime Vlade Republike Srpske, nastaviti da daje podršku realizaciji strateških infrastruktrunih objekta, poput upravljanja otpadom i vodosnabdijevanja na području Istočnog Sarajeva.\nNačelnik opštine Istočno Novo Sarajevo LJubiša Ćosić izrazio je zadovoljstvo realizacijom ovih projekata, te istakao da je njihv cilj poboljšanje života građana ovog dijela Republike Srpske.\nPrema njegovim riječima, opština će nastaviti da ulaže u Tvrdimiće i lokalna naselja s ciljem stvaranja uslova za turizam.\nDirektor Javnog preduzeća “Vodovod i kanalizacija” Istočno Novo Sarajevo Jovan Katić zahvalio je Vladi Srpske, Fondu i opštini Istočno Sarajevo za podršku realizaciji ovog projekta.\nPrethodni članakDodik i Cvijanovićeva zadovoljni dinamikom radova\nNaredni članakSrbija investira milion i po evra u Istočno Sarajevo i Pale


Svetski dan za dijalog, razvoj i kulturnu raznolikost - Ozonpress :: internet portal\nTag: Dan, dijalog, kultura, razvoj, svetski\nPovodom Svetskog dana za dijalog, razvoj i kulturnu raznolikost, Tim vršnjačkih edukatora za socijalnu inkluziju učenika Srednje škole „Dragačevo“ organizovao je Tribinu na temu diskriminacije i nasilja.\nTribina je bila usmerena na građane i odnosila se na prezentaciju tema koje su svakodnevno aktuelne u medijima.\nRealizovana je kao dijalog dve grupe učenika, koji su zastupali međusobno suprotstavljene stavove, a pozvana je i publika da aktivno učestvuje u dijalogu sa svojim pitanjima i komentarima.\nPrvu ekipu činili su učenici Vojislav Levajac, Dimitrije Milidrag i Dragiša Kostić, a u drugoj ekipi bili su Jelena Filipović, Aleksandra Mečanin i Aleksandar Kovačević. Voditelji programa bili su Ksenija Negojević i Milan Ružić.\nVojislav Levajac, Dragiša Kostić i Dimitrije Milidrag\nČlanovi učeničkih ekipa imali su zadatak da sučele svoje stavove, da pokušaju da ih odbrane i na kraju da debatu zaključe kompromisnim rešenjem. Teme o kojima se govorilo odnosile su se na predrasude u našem društvu, na to da li postoje razlike između ljudi različitih rasa, veroispovesti i stilova života, da li je moguće graditi prijateljstvo među ljudima koji pripadaju navedenim različitim grupama, da li je danas moguć normalan suživot sa ljudima tj. narodima sa kojima smo ranije, u istorijskom smislu imali sukobe i konflikte, a pitanje iz publike bilo je kako mladi ljudi danas gledaju na patriotizam i kako ga tumače.\nJelena Filipović, Aleksandar Kovačević i Aleksandra Mečanin\nTokom debate zadatak tima koji je predvodila Aleksandra Mečanin bio je da razmišljanje mladih mora ići izvan okvira koje nameće većina u društvu, da se mladi moraju okrenuti toleranciji kaso univerzalnoj vrlini kojoj svaki čovek treba da teži.\nTim koji je predvodio Vojislav Levajac imao je zadatak da u svojim diskusijama brani takozvane tradicionalne i patriotske vrednosti koje su karakteristične za srpsko društvo već vekovima.\nTokom diskusije više puta je nametnuto pitanje odlaska mladih iz Srbije.\nVoditelji programa: Ksenija Negojević i Milan Ružić\n– Što s tiče odlaska naših ljudi u druge zemlje, mislim da oni koji su prinuđeni ili motivisani da idu da treba da idu, a oni koji ostanu treba da grade prave vrednosti, da podržavamo talentovane mlade ljude, da plasiramo kvalitetne stvari, da definitivno ukinemo rijaliti TV emisije na nacionalnim frekvencijama. Srbija treba da cveta i da se gradi zato što svi neće imati mogućnost da odu. Biće onih koji će ostati. Nemojmo uvek misliti da je nešto tuđe bolje od našeg, jer tako zaista nije. Treba samo da otkrijemo naše potencijale kojih nismo uvek svesni – rekla je u zaključku tribine Ksenija Negojević, voditeljka programa.\nTribina je završena sjajnim pevačkim nastupom Alekse Broćića.\nOrganizaciju učeničke Tribine na svoj pedagoški način podržali su pedagog Srednje škole Dragačevo Bojana Perović, direktor škole Dragan Tanović i profesorka psihologije Ana Dramlić.


Tanjug 27. septembra 2021. 06:26\nSALCBURG – Ministar za evrointegracije Jadranka Joksimović razgovaraće danas u Salcbrugu sa komesarom za budžet i administaciju Johanesom Hanom.\nBilateralni sastanak Joksimović i Hana biće održan u okviru 17. Salcburskog evropskog samita, čiji je jedan od šest foruma bio posvećenom Zapadnom Balkanu, a na kojem je ministar naglasila da je u procesu proširenja previše geopolitike a premalo zajedničke vizije.\n„U procesu proširenja Zapadnog Balkana previše je priče o geopolitici i ceo proces je deo igre moći ko će preuzeti dominaciju, a ne vrednosti ideje Evrope koja treba da bude mirna, stabilna i time jača“, rekla je ministar koja danas završava radnu posetu Austriji.\nMinistarka za evropska pitanja i Ustav Karolina Edštadler sa kojom se Joksimović takođe sastala ponovila je podršku Austrije evropskom putu Srbije kao i u realizaciji planiranih koraka do kraja slovenačkog predsedavanja EU.\nMinistar Joksimović imala je bilateralni sastanak i sa osnivačem Instituta evropskih regiona Francom Šauzbergerom organizatorom Samita čiji su pokrovitelji između ostalog austrijski predsednik Aleksandar van der Belen i kancelar Sebastijam Kurc kao i predsednica Evropske komisije Urusla fon der Lajen.\nNa juče održani forum o Zapadnom Balkanu – bila je pozvana balkanska šestorka, ali je Kosovo, kako je saopštio organizator Samita odustalo zbog predstavljanja u statusno neutralnom formatu.\nJoksimović je tim povodom ocenila da je i taj važan skup čiji je cilj bio da da odgovore da li je politika proširenja – “ćorsokak ili treba da bude brza traka”, i pita zemlje kandidate za probleme i mogućnosti na putu evrointegracija, pokazao potpunu nekonstruktivnost Prištine.\n„Zadovoljna sam što su domaćini Austrijanci na insistiranje Prištine da se zvezdica ukloni pokazali poštovanje prema Srbiji i doslednost za dogovor o regionalnom predstavljanju Kosova sa zvezdicom“, rekla je ministar.\nPriština je odlukom da ne dođe na Samit potvrdila potpunu nespremnost čak i za razmenu mišljenja, da ne govorimo o tome sto krše sve sporazume, rekla je Joksimović i dodala da je na Samitu nesumnjivo prepoznatao i da problem u Briselskom dijalogu nije isprovociran sa naše strane.\nSamit je, kako kaže, bio prilika i da predstavi šta sve Srbija radi u reformskom procesu, šta se dešava u regionu i da naglasi da Srbija ne stoji.\n„Mi ne stojimo, reforme u Srbiji ne stoje, proceduralno proceš proširenja stoji za ceo Balkan“, rekla je Joksimović i naglasila da su poruke izazvale interesovanje i da je Samit bio prilika da kaže čemu se Srbija nada do kraja slovenačkog predsedavanja i da veruje da bi do tada trebalo da napravi značajan pomak.\nSpremni smo za dva klastera, za izveštaj o napretku u oktobru, ali smo svesni i da postoje zemlje koje mogu da kažu, da ima napretka ali oni nisu sada skloni konkretnim koracima, a to je, kako je ocenila pitanje kredibiliteta EU.\n“Bitno je da svi sada vide, posbeno prijatelji proširenja, a Austrija spada u tu grupu, da se ništa konkretno ne dešava u procesnom smilsu, ne samo kada je reč o Srbiji”, naglasila je Joksimović i dodala da je učesnicima Samita prenela sve šta je Srbija preduzela u skladu sa novom metodologijom, te da kao resorni ministar ne oseća “nijednu trunku neke frustracije zato što Srbija nije nesto uradila”.\nDodala je da su u reformske procese bili ukljčeni svi od predsednika i premijera do ministara kako bi Srbija bila spremna za otvaranje klastera tri i četiri.\nPrema njenim rečima, sada je trenutak koji su partneri Srbije prepoznali da se vidi gde proces stoji.\n“Kod nas ne stoji, mi radimo, nemam osećaj da proces stoji sa aspekta onoga što mi radimo a zaista se usporio i zaista smatram da je veoma važno da je pokrenuta tema proširenja Zapadnog Balkana i zbog nas ali i zbog Severne Makedonije i Albanije”, rekla je ona na Samitu tokom koga se moglo više puta čuti, od organizatora i austrijskih zvaničnika, da će zemlje ZB ako uskoro ne dođe do nekog vidnog pomaka u porocesu EU integracija početi da traže alternativu.\nJoksimović je razgovore i učešće na Samitu iskoristila i da predstavi i činjenicu da je Srbija jedna od retkih zemalja, možda i u Evropi, koja se na otporan način suočila sa pandemijom i u ekonomskom smilslu.\nPokazali smo da smo članica EU da ne bi bili ni najsiromašniji ni u najgoroj poziciji i dokazali da bismo bili fukcionalan partner, rekla je Joksimović i naglasila da je Srbija tu kada je reč i o migrantskoj krizi, kada treba da se dele problemi. Zato, kako je naglasila nije dobro da se postavlja pitajne kada želimo da učestvujemo na Konferenciji o budućnosti Evrope da nismo članica.\nNakon foruma o Zapadnom Balkanu komesar Han održao je zajednički sastanak sa svim učesnicima foruma.


Vranje Arhiva - Страница 2 од 46 - Far\nPočetnaPosts Tagged "Vranje" (Page 2)\nOd 195 testiranih osoba sa teritorije Pčinjskog okruga analize su pokazale da je 16 lica inficirano koronavirusom i da je procenat pozitivnosti 8,2 odsto, pokazuju poslednji podaci Gradskog štaba za vanredne situacije u Vranju. U Vranju je zaraženo 6 osoba, u Vladičinom Hanu i Bujanovcu\nPrema poslednjim podacima Gradskog štaba za vanredne situacije, u Pčinjskom okrugu registrovano je 15 slučajeva koronavirusa od 231 testirane osobe, dok u Bosilegradu nije bilo potvrđenih slučajeva zaražavanja. Što se tiče ostalih gradova okruga, u Vranju je 10 pozitivnih, u Surdulici 4 i u Vladičinom\nU Pčinjskom okrugu 17 pozitivnih, u Bosilegradu bez zaraženih\nPrema poslednjim podacima Gradskog štaba za vanredne situacije, u Pčinjskom okrugu registrovano je 17 slučajeva koronavirusa od 164 testirane osobe, dok u Bosilegradu nije bilo potvrđenih slučajeva zaražavanja. Što se tiče ostalih gradova okruga, u Vranju je 10 pozitivnih, u Surdulici 5 i Trgovištu i\nU Pčinjskom okrugu 32 novozaražena, u Bosilegradu 7\nPrema poslednjim podacima Gradskog štaba za vanredne situacije, u Pčinjskom okrugu registrovana su 32 slučaja koronavirusa od 262 testirane osobe, dok je u Bosilegradu potvrđeno 7 slučajeva zaražavanja. Što se tiče ostalih gradova okruga, u Vranju je 20 pozitivnih, u Vladičinom Hanu 3 i u\nPrema poslednjim podacima Gradskog štaba za vanredne situacije, u Pčinjskom okrugu registrovano je 20 slučajeva koronavirusa od 267 testiranih osoba, dok je u Bosilegradu potvrđen 1 slučaj zaražavanja. Što se tiče ostalih gradova okruga, u Vranju je 13 pozitivnih, u Vladičinom Hanu 3, u Bujanovcu


od Brave Heart taj Sub Jun 10, 2017 7:50 pm\nComtrade je Microsoft partner godine\nKompanija Comtrade je dobitnik “Microsoft Country Partner of the Year 2017” priznanja za Srbiju, za inovativnost i izuzetne rezultate u implementaciji rešenja baziranih na Microsoft-ovoj tehnologiji. Priznanja se dodeljuju u nekoliko kategorija, u konkurenciji više od 2.800 učesnika, iz 115 zemalja širom sveta. U ovako snažnoj konkurenciji, Comtrade je prepoznat po svojim izuzetnim rešenjima i servisima, kao i odličnoj, sveobuhvatoj saradnji sa Microsoft-om u Srbiji.\n“Izuzetno smo počastvovani što nas je Microsoft izabrao za Partnera godine i time prepoznao našu posvećenost razvoju međusobne saradnje i promociji digitalne transformacije u regionu. Naš cilj je da klijentima i dalje isporučujemo najbolja rešenja zasnovana na Microsoft tehnologijama kako bi im omogućili da osnaže svoje poslovanje usvajanjem i primenom najnovijih digitalnih tehnologija,”poručio je Miloš Mirjanić, generalni direktor.\n“Čast nam je što smo prepoznali Comtrade kao Microsoft partnera godine u Srbiji,” naglasio je Ron Huddleston, korporativni potpredsednik grupacije “One Commercial Partner”, u korporaciji Microsoft. “Comtrade je dokazao posedovanje ekspertize i inovativnosti koje odlikuju zajednicu Microsoft partnera, i koja stvara rešenja za digitalnu transformaciju“.\n„Comtrade je zaslužan za najveću penetraciju Microsoft cloud rešenja u Srbiji, i odličan je primer i uzor partnerima koji na pravi način podržavaju cloud-transformaciju i šire svoje poslovanje u ovom domenu. Drago nam je što Comtrade ove godine nosi titulu Microsoft partnera godine u Srbiji,” izjavio je ovim povodom Željko Vujinović, generalni direktor kompanije Microsoft za Srbiju i Crnu Goru.\n“Microsoft Partner of the Year” predstavlja veliko priznanje partnerima na globalnom nivou, prvenstveno onima koji su postigli vanserijske rezultate u razvoju i implementaciji Microsoft rešenja tokom protekle godine. Ova nagrada oslikava izuzetnu saradnju sa Microsoft kancelarijom, s posebnim naglaskom na podsticanje inovacija, uticaj na poslovnu efikasnost, privlačenje novih klijenata i zadovoljstvo aktuelnih korisnika usluga.\nod Brave Heart taj Sub Jun 10, 2017 7:52 pm\nFacebook želi da špijunira preko kamera telefona\nFacebook u potpunoj tajnosti razvija nešto što se mnogima neće svieti. Reč je o tehnologiji koja putem kamere na telefonu špijunira ljude i analizira njihove izraze lica.\nPopularna društvena mreža prijavila je patent putem kojeg fotografiše korisnike preko njihovog smartphonea. Žele da vide kako određeni ljudi reaguju na određene objave poput statusa, reklama, poruka...\nAko na neku objavu reafuju pozitivno, Facebook će tom korisniku ponuditi više takvog sadržaja, piše The Sun.\nCela stvar osmišljena je još 2015., a potpisuje ju softverska kompanija CBI Insight.\nod Brave Heart taj Pon Jun 12, 2017 5:39 pm\nod Brave Heart taj Pon Jun 12, 2017 5:47 pm\nPovlačenje poruka uskoro i u WhatsApp-u\nWhatsApp trenutno u svetu koristi preko 1,2 milijarde ljudi, što ga smešta na prvo mesto najkorišćenijih mobilnih aplikacija za dopisivanje.\nKao takav, za sada se dobro odupire najezdi raznih dodatnih opcija koje je popularizovao Snapchat – uveo je tek osnovne fotografske filtere i nenapadne "Stories" objave, a popularne nalepnice (stickere) i slični dodaci još uvek ne ometaju jednostavno dopisivanje putem ove aplikacije.\nUpravo se klasičnih tekstualnih poruka i slika tiče i najava za koju smo doznali ovih dana. Naime, u WhatsApp-u bi, nakon višemesečnog testiranja, uskoro trebalo biti moguće povući poslate poruke, za slučaj da su poslate greškom (bilo da je pogrešan njihov sadržaj ili primalac).\nOpcija "Recall", koju primera radi već ima Telegram, omogućila bi brisanje neželjene poruke – ali samo unutar 5 minuta od njenog slanja.\nPrema portalu WABetaInfo navedena opcija bi trebala da stigne nekad nakon trenutno aktivne nadogradnje 2.17.30 za iOS. Izvor ne navodi hoće li poruke biti moguće izbrisati iz razgovora i u slučaju da ih je primalac već pročitao – očito ćemo morati pričekati na novu nadogradnju kako bismo videli tačno kako će opoziv poruka funkcionisati.\nod Brave Heart taj Pon Jun 12, 2017 5:54 pm\nNovi malware se širi prelaskom miša preko linka u PowerPoint prezentacijama\nProteklog meseca stručnjaci za računarsku bezbednost objavili su informacije o slučaju titlova koji su sadržavali maliciozne datoteke. Takve datoteke mogle su poslužiti potencijalnim napadačima u sticanju nadzora nad računarima, pametnim televizorima ili mobilnim uređajima na kojima su sporni titlovi učitani.\nOvog meseca pojavila se nova varijanta ovog malwarea poznatog pod imenom Zusy, Gootkit i OTLARD. Nova varijanta ovog malwarea otkrivena je među spam elektroničkom poštom u Evropi, Bliskom istoku i Africi.\nInfekcija uređaja se odvija putem maliciozne PowerPoint datoteke, unutar koje se nalazi samo jedan slide, a na njemu jedan link sa tekstom "Loading…Please Wait". U trenutku kada korisnik računara pređene mišem preko tog linka izvodi se PowerShell skripta za preuzimanje malwarea na računar.\nTo se međutim ne izvodi bez izričitog dopuštenja samog korisnika, putem posebnog popup prozora u kojem se korisnika pit želi li ili ne želi da da odobrenje za preuzimanje. To znači da neznanje ili trenutak nepažnje može dovesti do inficiranja računara.\nKao predmet poruke elektornske pošte kojom se širi ovaj malware, često se mogu naći fraze kao što su "Purchase Order" i "Confirmation" zajedno sa pripadajućim serijskim brojevima, što upućuje na postojanje mehanizma za praćenje širenja spama i samim time i infekcije ovim malwareom.\nod Brave Heart taj Pon Jun 12, 2017 5:57 pm\nNevidljiva reCAPTCHA prvo stiže na Android uređaje\nGoogle-ov sistem kojim web stranice mogu da razlikuju svoje ljudske posetioce od onih robotskih, CAPTCHA, ili u novije vreme reCAPTCHA, postaje sve napredniji. Ranije je za prolazak ovog automatskog Turingovog testa trebalo upisati niz brojeva i/ili slova, odgonetnuti reči sa mutnih slika i slično, a u poslednje vreme dovoljno je tek kliknuti na izjavu "nisam robot". No, Google tu ne staje pa je još prošle godine najavio da će reCAPTCHA postati potpuno nevidljiva.\nUmesto interakcije sa korisnikom sistem će se služiti veštačkom inteligencijom i podacima o uređaju sa kojeg se web stranici pristupa kako bi zaključio radi li se o čoveku ili robotu. Prvi korak ka potpuno nevidljivoj identifikaciji napravljen je lansiranjem Android API-ja, koji će autori web stranica moći reCAPTCHA-u iskoristiti za automatsko prepoznavanje ljudi sa Android uređajima.\nPosetioci tako prilagođenih web stranica na kojima je potrebno dokazati da niste robot, ako na njih dođu preko Android-a, neće niti znati da su prošli Turingov test. Google-ov servis će u pozadini odraditi analizu i procenu rizika, te omogućiti daljnje korištenje web stranica i usluga ljudskim posetiocima. Iz Googlea najavljuju da će ista mogućnost uskoro stići i na iOS platformu.\nod Brave Heart taj Pon Jun 12, 2017 6:00 pm\nNovi Skype za Android donosi radikalni dizajn i nove funkcije\nNovi Skype za Android dostupan je u Play Prodavnici. Ako ste do sada ili nekad pre koristili Skype na pametnim telefonima, ovo će vas zanimati jer Skype 8.0 izgleda sasvim drugačije, a donosi i pregršt novih funkcija.\nOsnovni zadatak Skype-a oduvek je bio kvalitetni video pozivi, a putnici namernici i dalje biraju Skype kako bi ostali u kontaktu sa familijom dok su na putu jer iako je dostupno more video chat aplikacija i servisa, Skype i dalje nekako nudi najbolji kvalitet video poziva.\nNovi Skype 8.0 pre svega donosi radikalan redizajn korisničkog interfejsa. Pri pokretanju, dočekaće vas tri kartice – centralna zadata je za sve vaše chatove, leva je svojevrsna kopija Snapchat-a i nosi naslov Highlights, a krajnja desna, opet kopija Snapchata nosi naslov Capture, a omogućava snimanje i objavu fotografija i videa te lepljenje nalepnica i crtanje po njima.\nNovi Skype će uskoro biti dostupan i za iPhone, a za Windows i Mac računare za koji mesec.\nod Brave Heart taj Uto Jun 13, 2017 6:24 pm\nod Brave Heart taj Uto Jun 13, 2017 6:29 pm\nHakeri iskoristili Instagram Britney Spears za širenje malwarea\nRuski hakeri iskoristili Instagram profil pop pevačice Britney Spears za širenje malwarea, a da niko to nije primetio mesecima.\nPrema izveštaju koji je objavila slovačka kompanija za internet bezbednost ESET, hakeri su iskoristili Britney Spears (tačnije njen Instagram) kao sredstvo za preusmeravanje zaraženih računara na centralni server koji upravlja malwareom.\nNaime, među hiljadama komentara na njenu fotografiju objavljenu u januaru ove godine, sakrilo se i njih nekoliko koji su sadržali skrivene instrukcije za malware.\nIako je originalna objava u međuvremenu obrisana, komentar, koji na prvi pogled izgleda veoma nevino, zapravo skriva kod pomoću kojeg hakeri mogu komunicirati sa zaraženim računarom. U komentaru je naveden hashtag u kojem se skriva kod za prebacivanje na bit.ly link, a koji potom stvara vezu sa serverom koji upravlja malwareom.\nIz Instagram-a su objavili kako su svesni problema te rade na njihovom otklanjanju.\nIz ESET-a pak upozoravaju kako se iza malwarea krije ruska grupa pod imenom Turla, koja je već ranije širila malware zarazu preko legitimnih web stranica ambasada, vlada ili vladinih zvaničnika širom sveta. Među ranije zaraženim stranicama su i stranice ruske i iračke ambasade u SAD-u.\nTakođe, dodaju kako se verovatno radilo o testiranju tehnologije, jer veza na koju kod iz hashtaga vodi nije imala previše klikova. Međutim, u budućnosti bi se slični komentari mogli pojaviti na profilima poznatih osoba na društvenim mrežama i tako potencijalno malwareom zaraziti milione njihovih obožavalaca.\nod Brave Heart taj Uto Jun 13, 2017 6:33 pm\nAPC dobio priznanje za rešenja za zaštitu napajanja\nSchneider Electric, globalni specijalista za upravljanje energijom i automatizaciju, objavio je da je APC PowerChute Network Shutdown v4.2, softver za zaštitu napajanja dobio Nutanix Ready Core Management & Operations sertifikat za razvoj Nutanix ESXi and Hyper-V hiperkonvergovane infrastrukture. Ovo priznanje potvrđuje posvećenost kompanije APC isporukama vodećih rešenja za zaštitu napajanja, pouzdanosti i jednostavnosti za dodatno sofisticirane računarske arhitekture.\n“Rast veoma kompleksnih IT sistema zahteva da isporučioci rade zajedno kako bi doneli efikasnost, standardizaciju, agilnost i pouzdanost”, rekao je Rob Mekeman, viši potpredsednik za IT kanale i divizije iz kompanije Schneider Electric. “Ovaj sertifikat i partnerstvo sa kompanijom Nutanix predstavlja deo dugoročne posvećnosti kompanije APC isporučivanju najjednostavnijih, moćnih i integrisanih komponenata i rešenja koji su potrebni našim korisnicima da bi se dostigla i podržala pouzdanost u današnjim digitalizovanim, konstantno diversifikovanim i izrazito skalabilnim IT arhitekturama.”\nod Brave Heart taj Čet Jun 15, 2017 5:23 pm\nod Brave Heart taj Čet Jun 15, 2017 5:28 pm\nod Brave Heart taj Čet Jun 15, 2017 5:30 pm\nod Brave Heart taj Čet Jun 15, 2017 5:32 pm\nInstagram Archive funkcija sada je dostupna svima\nProšlog meseca, Instagram je počeo testiranje svoje Arhiva funkcije koja vam omogućava da sakrijete svoje fotografije. Funkcija se sada lansira na svim nalozima i trebala bi da bude uskoro dostupna svima bez nadogradnje aplikacije.\nSa funkcijom Arhiva, ne morate nužno izbrisati fotografije koje ne želite da drugi vide. Jednostavno pritisnete dugme u gornjem desnom uglu na vašoj fotografiji, odaberete opciju Arhiva i ona će biti uklonjena sa vašeg timeline-a, ali ona je i dalje na raspolaganju u privatnom folderu. Iz privatnog foldera, možete odabrati fotografiju da biste je vratili kad god to želite i ona će biti vraćena na istu lokaciju na vašoj vremenskoj liniji gde je nekada bila.\nFolder arhiva će biti dostupan u gornjem desnom uglu vašeg profila kada funkcija bude dostupna.\nod Brave Heart taj Čet Jun 15, 2017 5:36 pm\nOpasna biblioteka Xavier pronađena u preko 800 popularnih Android aplikacija\nU preko 800 različitih Android aplikacija pronađena je zlonamerna programska biblioteka koja u pozadini prikuplja podatke o korisniku uređaja, a putem koje se može ostvariti pristup uređaju.\nZaražene su aplikacije sa Google Play prodavnice preuzete više miliona puta, a u njima je pronađena zlonamerna programska biblioteka nazvana Xavier koja je prvotno otkrivena u septembru 2016. godine. Xavier pripada grupi zlonamernih programa nazvanoj AdDown.\nKako je 90 posto svih Android aplikacija slobodno za preuzimanje, oglašavanje čini glavni izvor dobiti pojedincima koji ih razvijaju. Uobičajen je postupak ugrađivanje Android SDK Ads biblioteke koja, ako je ispravno podešena, ne utiče na rad same aplikacije.\nPrema bezbednosnim stručnjacima iz kompanijama Trend Micro, zlonamerna programska biblioteka već je ugrađena u ceo niz aplikacija kao što su aplikacije za uređivanje fotografija, aplikacije za preuzimanje melodije zvona i pozadine te u celom nizu alata za pronalazak telefona, podešavanje glasnoće te upravljanje radom uređaja.\nPrethodne verzije su zlonamjernog sadržaja Xavier napadačima služile kako bi stekli dobit putem pristupa reklamama, ali su imale i mogućnost preuzimanja te instalacije aplikacija u pozadini. Poslednja verzija, uz spomenute funkcionalnosti, takođe poseduje mogućnost izbegavanja otkrivanja, udaljenog izvršavanja programskog koda te prikupljanja podataka o korisniku.\nPrema bezbednosnim stručnjacima, najviše je zaraženih korisnika s područja zemalja jugoistočne Azije, dok je manji broj zaraženih korisnika zabilježen i na područiju SAD-a te Europe.\nPopis 75 zaraženih Android aplikacija koje su uklonjene sa Google Play prodavnice možete pronaći ovde.\nod Brave Heart taj Čet Jun 15, 2017 5:40 pm\nod Brave Heart taj Pet Jun 16, 2017 7:14 pm\nNovi Firefox donosi veliko ubrzanje i manju potrošnju RAM-a\nFirefox će tako od sada koristiti više odvojenih procesa za otvorene tabove, što bi trebalo da poboljša iskustvo surfovanja Internetom i ubrza rad browsera prilikom otvaranja većeg broja tabova i kompleksnijih web stranica.\nPored toga, novi Firefox će raditi nešto brže na računarima sa manjom količinom RAM-a, s obzirom da će, prema rečima Mozillinih inžinjera, na Windows 10, macOS i Linux uređajima koristiti znatno manje RAM-a u odnosu na druge web browsere.\nListu noviteta zaokružuju standardne ispravke bugova i bezbednosnih propusta, a nadogradnja na Firefox 54 će ovih dana postati dostupna svim korisnicima browsera na Windows-u, Mac-u, Android-u, iOS-u i Linux-u.\nod Brave Heart taj Pet Jun 16, 2017 7:20 pm\nJoš jedna serija zakrpa za Windows XP\nProšlog meseca svedočili smo opštoj panici u IT krugovima kada je neko nepoznat pokrenuo veliku ransomware kampanju i kriptovirusom WannaCry zarazio više desetina hiljada nezaštićenih računara u celom svetu. Napad tih razmera bio je moguć jer se WannaCry oslanjao na bezbednosni propust u starijim Windows-ima, koji je procureo iz američke agencije NSA. Tim je povodom Microsoft povukao vrlo neuobičajen potez i izdao zakrpe za sve verzije Windows-a, od XP-a do danas, koje imaju za cilj da spreče širenje ove vrste napada.\nSada, pak, u sklopu redovne nedeljne (obično bezbednosne) nadogradnje Windowsa stiže još jedno slično "krpljenje" iz Microsoft-a. U ovoj su kompaniji, naime, otkrili da je u curenju podataka iz NSA u javnost dospelo još nešto bezbednosnih propusta prisutnih u starijim verzijama njihovog OS-a, a primetili su i da se državno orkestrirani hakerski napadi i dalje šire svetom. Rizik od novog napada na globalnom nivou je prilično visok, pa je stoga u Microsoft-u odlučeno da se stari OS-ovi još jednom nadograde.\nKako bi sveli na minimum moguću pretnju od novog malwarea sličnog WannaCry-u, u Redmondu su odlučili po drugi put u mesec dana zakrpe Windowse XP, Vistu, Server 2003 i sve kasnije verzije. Korisnicima Windows-a 8.1 i 10 zakrpe su distribuirane u sklopu redovnih nadogradnji, a svi drugi trebali bi da provere da su im računari zaista osigurani uz pomoć najnovije bezbednosne zakrpe.\nDetalji o novim pretnjama objavljeni su na Microsoft-ovom blogu, a na istom se mestu mogu da pronađu i linkove za najnovije zakrpe.\nod Brave Heart taj Pet Jun 16, 2017 7:22 pm\nGoogle Drive postaje još bolji za backup\nIz Google-a su najavili novo ažuriranje servisa Google Drive koje će postati dostupno 28. juna. Od toga dana, ili koji dan kasnije, svim će poslovnim i privatnim korisnicima ovog servisa za cloud skladištenje podataka biti za preuzimanje dostupna aplikacija "Backup and Sync". Kao što i samo ime govori, ova desktop aplikacija će (u verzijama za Windowse i macOS) omogućiti automatsku izradu bezbednosnih kopija podataka te sinhronizaciju lokalnih i cloud foldera.\nNova aplikacija će imati zadatak da prati promene u zadatim folderima na lokalnim diskovima, te sadržaj istih sinhronizuje sa folderima u oblaku, na servisu Google Drive. Ovo je značajna promena u odnosu na postojeću aplikaciju koja je mogla da prati i sinhronizuje samo jedan folder – onaj sopstveni.\nBackup and Sync bi mogao tako svojom funkcijom da zameni postojeću Google Drive, ali i Google Photos Backup aplikaciju, i da bude vrlo korisno rešenje za jednostavnu izradu bezbednosnih kopija podataka u oblaku. Podsetimo, svi korisnici Google-ovih usluga trenutno imaju besplatno na raspolaganu 15 GB prostora za skladištenje. 100 GB prostora košta 2 dolara, a za 1 TB potrebno je izdvojiti 10 dolara mesečno.\nod Brave Heart taj Pet Jun 16, 2017 7:27 pm\nERP rešenja su oduvek predstavljala creme de la creme u razvoju softvera, s obzirom da obuhvataju veliki broj heterogenih komponenata jednog IT ekosistema.\nI ako su ERP rešenja među najstarijim i najkompleksnijim učesnicima na tržištu softvera, ERP vendori permanentno rade na unapređenju tako da ERP softveri postanu moćniji, fleksibilniji i jednostavni za korišćenje i implementaciju, uz prihvatljive cene. Danas je implementacija kvalitetnog ERP rešenja, preduslov i sredstvo da kompanija postane lider.\nUpravo su ovo i ključne odrednice na kojima je razvijen F-leader – moćan ERP sistem kompanije FSD iz Novog Sada. ERP F-leader je sada već dobro poznato ime u ERP svetu sa preko 100 implementacija u Srbiji i regionu, ali i na zahtevnim tržištima kao što su zemlje Zapadne Evrope, pre svih: Švajcarska, Austrija i Nemačka. Oblasti poslovanja kompanija koje koriste F-leader je su trgovina, poljoprivreda, automobilska industrija i druge. F-leader je među prvima pratio sve najznačajnije trendove na svetskom tržištu ERP rešenja. Između ostalog, F-leader je bio jedan od prvih veb ERP sistema\nSaaS i hibridni modeli\nS obzirom na kompleksnost u svim fazama razvoja i implementacije, tradicionalno model podrazumeva da su ERP rešenja instalirana na serverima kompanije, što podrazumeva da su kompanije odgovorne za hardversku infrastrukturu, održavanje, skladištenje podataka i sl. U software as a service modelu aplikacije se skladište na hardversko-softverskoj infrastrukturi prvajdera cloud-a. Jednostavno rečeno, ERP servisi se danas mogu koristiti isto kao Gmail, Ovo donosi veliki broj prednosti za kompanije od kojih su najznačajnije: smanjenje troškova u različitim kontekstima, fleksibilnost i visok stepen skalabilnosti.\nF-leader se može koristiti i na tradicionalan način, kao softver instaliran u kompaniji, ali i kao servis preko veba, odnosno po SaaS modelu. Veći procenat imlementacija F-leadera u prethodnoj godini je bio po Saas modelu. Posebna prednost je to što se F-leader može primeniti i u hibridnom modelu, što podrazumeva da se određeni ERP servisi i moduli dostavljaju na tradicionalan način, a određeni skup servisa je realizovan kao SaaS model. Ovo će biti jedan od ključnih trendova u narednom periodu, pošto omogućava najviši mogući stepen fleksibilnosti klijentima.\nUpravljanje velikim količinama podataka, napredna analitika\nSavremeno poslovanje podrazumeva upravljanje velikim količinama podataka iz različitih izvora. Digitalna transformacija svih poslovnih procesa podrazumeva generisanje ogrmonih količina podataka iz različitih procesa. Samo kompanije koje budu znale da koriste ove podatke na pravi način uspeće da pozitivno završe tržišnu trku. Dok su u tradicionalnim EPR rešenjima analitički servisi bili primarno vezani za analizu finansijskih i prodajnih akitvnosti na makro nivou, big data koncepti omogućavaju kompanijama da identifikiuju diskretne promene i trendove, upravljaju zalihama u realnom vremenu, podešavaju cene na mikro nivou i dr.\nJedan od fokusa u razvoju F-leadera u poslednje dve godine jesu napredni servisi za odlučivanje i izveštavanje, koju uključuju elemente poslovne inteligencije, mašinskog učenja i osim standardnih servisa omogućavaju odlučivanje u realnom vremenu i prediktivnu analitiku. F-leader servisi za analitku su zasnovani na sopstvenom BI engine-u, koji omogućava jednostavan i brz rad i u sistemima sa nekoliko miliona proizvoda.\nIntegracija naprednih IT koncepata u ERP – Inteligentni ERP\nSveprisutnost naprednih tehnologija je imala značajan uticaj i na ERP rešenja. Najznačajniji svetski ERP vendori uključuju integracije se IoT komponentama, konceptima mašinskog učenja, mobilnim aplikacijama i servisima, tehnologijama kao što su: GPS, RFID, NFC, Beacons, napredni WiFi, itd.\nJedna od implementacija F-leadera u maloprodajnom trgovinskom lancu je obuhvatila i integraciju sa RFID zasnovanim sistemom zaliha, kao i napredne sisteme analitike u prodajnim objektima, zasnovane na naprednom pozicioniranju pomoću WiFi. Posebna istraživanja programeri iz FSD-a na polju primene IoT, big data analitike i naprednih mobilnih tehnologija u ERP rešenjima realizuju u saradnji sa Katedrom za elektronsko poslovanje, Fakulteta organizacinih nauka, Univerziteta u Beogradu\nOno što ljudi iz kompanije FSD posebno ističu kada je u pitanju njihovo ERP rešenje, jeste da se u razvoju koriste najnovije i napredne open source tehnologije u svim slojevima tehnološko steka: PHP‑Symfony 2; JS okviri (Ember, Angular, Node), relacione i nerelacione baze i drugi.\nod Brave Heart taj Pet Jun 16, 2017 7:29 pm\nGrafike za rudare\nKako prenosi portal Guru3D, kompanije su otišle dalje od najava, pa je već uočena prva grafika specijalizovana za rudarenje kriptovaluta. Nova ASUS MINING P106-6G grafika bazirana je na NVIDIA P106-100 GPU i namenjena isključivo za rudarenje, a ne za igre.\nIako se radi o NVIDIA grafici, koja nije baš najbolji izbor za rudarenje Ethereuma, možete se fokusirati na neke druge valute i zarađivati novac na taj način. ASUS je u startu podesio ovu “grafiku” za rudarenje, pa 6 GB memorije rade na visokih 8008 MHz, a očekivano, grafika ne poseduje nikakve video izlaze, a ima jedan 6-pinski konektor za napajanje, što automatski znači manju potrošnju.\nOno što nas brine je što, za razliku od regularnih grafika, ove ne možete tek tako prodati, jer se ne mogu koristiti za igre, pa ukoliko bude variranja na tržištu kriptovaluta, sa ovim grafikama ćete mnogo teže izvući novac.\nod Brave Heart taj Sub Jun 17, 2017 7:02 pm\nEvropski sud operaterima: Blokirajte The Pirate Bay\nEvropski sud (ECJ), najviši sud unutar Evropske unije, doneo je u sredu presudu koja bi mogla da označi prekretnicu u borbi protiv distribucije piratskih sadržaja u Evropskoj uniji. Naime, u procesu koji je pokrenula holandska organizacija za zaštitu autorskih prava BREIN protiv tamošnjih davalaca internet usluga Ziggo i XS4ALL, ovaj je Sud doneo presudu prema kojem i omogućavanje pristupa korisnicima do piratskih sadržaja takođe spada u kršenje autorskih prava.\nU presudi i njenom pojašnjenju eksplicitno se navodi primer stranice The Pirate Bay, koja služi kao platforma za ilegalnu distribuciju sadržaja. Prema mišljenju Suda, u tome davaoci internet usluga učestvuju tako što svojim korisnicima omogućavaju nesmetan pristup The Pirate Bay-u, a čak ga i olakšavaju indeksiranjem spornih stranica i uklanjanjem "loših" torrent datoteka.\nSud zaključuje kako velik broj korisnika koji Internetu pristupaju preko navedenih operatera zaista posećuje The Pirate Bay sa svrhom preuzimanja piratskih sadržaja, pri čemu i operateri ostvaruju zaradu. Evropski sud stoga smatra da operateri mogu da budu krivi za internet pirateriju, te preporučuje svim sudovima unutar EU da se u sličnim parnicama vode njihovim tumačenjem zakona i ovom presudom.\nOvaj presedan mogao bi nas dovesti u situaciju u kojoj će sudovi u zemljama članicama EU početi naređivati davaocima internet usluga da, na zahtev nosilaca autorskih prava, blokiraju stranice poput The Pirate Bay-a ukoliko ne žele da budu učesnici u kršenju zakona.\nod Brave Heart taj Sub Jun 17, 2017 7:06 pm\nCIA već deset godina hakuje kućne routere\nWikiLeaks je osvežio svoju bazu podataka nazvanu Vault 7 koji su iscureli iz američke obaveštajne agencije CIA. Među novim podacima nalaze se i brojni detalji o softveru kojim je CIA poslednjih 10 godina mogla da hakuje kućne routere i pretvara ih u svoje prislušne uređaje. Routeri bi tako mogli da nadziru sav dolazni i odlazni internet saobraćaj korisnika, ali i inficiraju uređaje koji su na njih spojeni.\nNovi detalji odnose se na projekt imena CherryBlossom čiji je glavni zadatak kompromitovanje bežičnih mrežnih routera i AP-a, najčešće u domovima običnih korisnika, kompanijama, te na javnim mestima. Jednom kada je cilj prisluškivanja određen, CIA nije trebala da ima fizički pristup uređaju kako bi ga zarazila. Sve se odvijalo putem Interneta – njihovi stručnjaci bi na ciljani router prebacili svoj firmware nazvan FlyTrap i tako ga pretvorili u uređaj za nadzor, a da vlasnici routera ne bi ni na koji način mogli posumnjati da im je uređaj kompromitovan.\nSve ovo odvijalo se još od 2007. godine, a žrtve CherryBlossom napada mogli su da budu routeri poznatih proizvođača kao što su Linksys ili D-Link. WikiLeaks-ovi podaci otkrivaju i da je za ovu vrstu prisluškivanja korišćen protokol Universal Plug and Play (UPnP), za koji su bezbednosni stručnjaci odavno utvrdili da predstavlja određeni rizik.\nOtkriće da je moguće obične kućne routere iskoristiti na razne načine ne bi trebalo imati razoran učinak kao što su to nedavno imale objave tajnih podataka iz NSA, hakerske grupe ShadowBrokers.\nU prethodnom slučaju u javnost su bili izašli svi detalji iskorišćavanja propusta u starijim Windows računarima što je omogućilo širenje zaraze ransomware virusom WannaCry. WikiLeaks nije objavio tehničke detalje ili programski kod koji bi hakerima omogućio repliciranje CIA-inih metoda.\nod Brave Heart taj Sub Jun 17, 2017 7:10 pm\nDatalab način – sistem i ekosistem\nod Brave Heart taj Sub Jun 17, 2017 7:13 pm\nBusiness Box – Integrisano poslovanje\nUniDocs Business Box je konceptualno jedinstven programski sistem zasnovan na principima integralnog upravljanja poslovanjem. On dosledno sprovodi ideju integrisanog upravljanja svim poslovnim procesima, poslovnim dokumentima i poslovnim promenama.\nZa UniDocs Business Box poslovne promene predstavljaju znatno širi skup od računovodstvenih, a svaka promena i dokument ulaze u poslovne analize i izveštaje, bez obzira na to da li su proknjiženi ili ne. Zbog toga, on predstavlja jedan od retkih sistema u kojima poslovne analize rade i u slučaju da se računovodstveni modul uopšte i ne koristi.\nUklapanje u organizaciju\nSistem se lako uklapa u organizaciju i poštuje tok poslovnih procesa, deleći poslove među radnim mestima na prirodan i efikasan način. Svaki učesnik u procesu radi baš ono i samo ono što mu je posao, nadležnost i odgovornost. Svako radi sa inteligentnim poslovnim dokumentima, a podaci iz njih automatski ulaze u jedinstvenu bazu podataka i formiraju poslovne promene koje ostaju potpuno „svesne“ dokumenta iz koga potiču. Sistem sve vreme vodi računa o karakteru i vrsti poslovne promene dok računovodstvene promene automatski priprema za knjiženje u skladu sa zakonskom regulativom.\nUpravljati proizvodnjom u okviru integrisanog sistema za upravljanje poslovanjem (ERP) zahteva objedinjenu automatizaciju posla koja počinje definisanjem tehnoloških postupaka, obuhvata lansiranje radnih naloga za proizvodnju i praćenje realizacije svake od operacija lansiranih radnih naloga. Takav pristup obezbeđuje potpuno i precizno upravljanje tokovima materijala i poluproizvoda, gde se u svakom trenutku tačno zna stanje svakog međufaznog magacina, utrošak i otpad materijala pri izvršenju svake od operacija, vreme njenog izvođenja, kao i svi ostali parametri njene realizacije.\nPraćenje operacija radnog naloga u aplikaciji Realizacija proizvodnje\nUpravljanje proizvodnjom na ovaj način zahteva da se artikli (materijali i poluproizvodi) prate komadno, a ne samo količinski. To podrazumeva tačnu identifikaciju pojedinačnih komada kroz čitav tok materijala, od njegove nabavke i prijema od dobavljača, preko izdavanja na lansirani radni nalog do eventualnog povrata neiskorišćenog dela materijala u odgovarajući magacin. Komadno praćenje obezbeđuje i potpunu sledljivost proizvođačke serije zbog kasnijih analiza i utvrđivanja eventualnih nedostataka upotrebljenih materijala s njegovim proizvođačem ili dobavljačem.\nPraćenje radnih naloga u aplikaciji Proizvodnja\nUniDocs Business Box podržava različite načine lansiranja proizvodnih radnih naloga i podešavanje strukture i karaktera međufaznih magacina, obezbeđujući visok nivo prilagodljivosti različitim proizvodnim delatnostima i načinima organizacije proizvodnih pogona. Prilagodljiv raspored aplikativnih modula po radnim mestima i njihova međusobna povezanost obezbeđuju efikasan i brz rad svih učesnika u procesu, bez obzira na vrstu i organizaciju proizvodnje i međusobnu udaljenost pojedinih radnih mesta.\nEvidentiranje operacija s vremenima njihovog početka i završetka, beleženjem utrošaka i otpada materijala i poluproizvoda omogućava stalni nadzor nad stanjem realizacije svakog od lansiranih proizvodnih radnih naloga. Odstupanja stvarnog toka realizacije proizvodnje od tehnologijom projektovanog odmah se uočava kroz odgovarajuće module za nadgledanje procesa.\nUniDocs Business Box posebnu pažnju pridaje evidentiranju i praćenju radne snage koja se pridružuje svakoj od operacija i biva automatski evidentirana kao trošak prilikom računanja cene gotovog proizvoda. Pored evidentiranja zaposlenih na operacijama, UniDocs Business Box omogućava celokupno evidentiranje i praćenje radnog veka zaposlenog od njegovog zapošljavanja do prestanka radnog odnosa.\nUnidocs modul za upravljanje kadrovima, pored vođenja svih relevantnih podataka o zaposlenom, ima mogućnost i pridruživanja neograničenog broja potrebnih dokumenata koji nastanu u toku njegovog rada. Pored standardnih dokumenata, kao što su kopije ličnih karata, radne knjižice itd, postoje i specijalno razvijeni inteligentni dokumenti za evidentiranje svih prisustva i/ili odsustva s rada zaposlenog, uključujući bolovanja, godišnje odmore, prekovremeni rad, noćna dežurstva, plaćena i neplaćena odsustva.\nUnidocs modul za upravljanje kadrovima kreira i ažurira ugovor o radu, povezuje ga sa svim promenama izazvanim ponudama za aneks i aneksima ugovora o radu, koji se nakon popunjavanja može odštampati u neograničenom broju šablona prethodno prilagođenih potrebama kupaca.\nUniDocs modul za upravljanje kadrovima ima mogućnost dodavanja neto i bruto iznosa plate zaposlenih, kojima se na mesečnom nivou mogu pridružiti različiti dodaci i/ili odbici, a zatim se pomenuti iznos može koristiti za automatsko pridruživanje troškova operacijama na radnim nalozima proizvodnje na osnovu evidencije radnika na njima. Posebno izdvajamo automatizovano vođenje kompletnih šifarnika i pravila propisanih Zakonom o bezbednosti i zdravlju na radu, koji nakon ispravne postavke i unosa mogu automatski da povezuju i popunjavaju zakonom propisane obrasce (evidencija). Svi obrasci generišu se u PDF format i bivaju spremni za štampu, potpisivanje i overavanje.


► Lončar: Obezbeđen novac za novu zgradu dečje klinike Tiršova\nMinistar zdravlja Srbije Zlatibor Lončar danas je izjavio da je obezbeđen novac za izgradnju nove zgrade Univerzitetske dečje klinike "Tiršova" u Beogradu i za opremu, a početak radova biće određen posle izrade studije izvodljivosti.\n"Koja god opcija da se odredi studijom o izvodljivosti izgradnje nove zgrade dečje klinike ima novca i za zgradu i za opremu", kazao je Lončar.\nDirektor Univerzitetske dečje klinike "Tiršova" Zoran Radojičić je kazao da očekuje da stručnjaci procene šta je ono što je deci u Srbiji potrebno i kako bi nova bolnica trebalo da izgleda i da služi u narednih 30 do 40 godina.\n"Nadam se da će nova zgrada biti završena u narednih četiri-pet godina", kazao je on.\nMinistarka je najavila da će 21. aprila ove godine biti završena rekonstrukcija fasade i enterijera postojeće zgrade Univerzitetske dečje klinike "Tiršova" i da je dobijeno odobrenje banke za nabavku opreme za tu zgradu u vrednosti 4,7 miliona evra.\nOna je istakla da je neophodna "Tiršova 2" jer je 2016. u toj bolnici na lečenju bilo 200.000 dece, što je nekoliko puta više nego sedamdestih godina kad je u njoj bilo 30.000 dece godišnje.\nPrema ranijim najavama, bolnica "Toršova 2" prostiraće na 30.000 kvadrata i u njenu izgradnju i opremanje će biti uloženo 52 miliona evra.\ndečja klinika u tiršovoj /\nMinistar zdravlja i gradonačelnik Beograda obišli službu Hitne pomoći\nMinistar zdravlja Zlatibor Lončar apelovao je večeras na sve zaposlene u zdravstvu da se tokom praznika ne opuštaju, jer od njih zavise ljudski životi.


Internet buvljak: Fejsbuk – novi raj za falsifikovanu robu – Nadlanu.com\nInternet buvljak: Fejsbuk – novi raj za falsifikovanu robu\nObjavljeno 8. juna 2013. / 14:47:51\nTrgovina putem interneta postala je u poslednjih nekoliko godina novi Eldorado za prodaju falsifikata poznatih robnih marki, ali i kopija luksuzne robe…\nU poslednjh pet godina trgovina putem interneta i sve jednostavnije pravljenje sajtova omogućili su pravu eksploziju prodaje odeće i obuće na ovaj način, zbog čega proizvođači gube zaradu, a kupci često dobiju „mačka u džaku“.\nFalsifikovana roba već se godinama slobodno nudi u kineskim radnjama, ali i u ekskluzivnim buticima. Broj ilegalnih prodavaca na ulicama znatno je smanjen, a količina zaplenjene falsifikovane robe je povećana, tvrde u Tržišnoj inspekciji. Ilegalna prodaja preselila se, međutim, na internet.\nTakva roba se ne oporezuje, pa država gubi novac od poreza, zbog nelojalne konkurencije zatvaraju se legalne radnje, a kvalitet i zdravstvenu ispravnost proizvoda koji se prodaju na ovaj način niko ne kontroliše. Udruženja potrošača kažu da su svakodnevno pretrpani komentarima i žalbama na nekvalitetnu robu koja se prodaje na raznim internet sajtovima. A prodaje se sve – od kozmetike i parfema preko obuće i odeće, do satova i nakita.\n– Svi koji prodaju falsifikate na internetu moraju da se skrivaju kao da je prodaju na ulici. Zato na Fejsbuku otvaraju više različitih naloga preko kojih reklamiraju odeću, obuću, parfeme. Zatim, robu prodaju preko različitih kurirskih službi kako bi prikrili stvarnu količinu prodate robe i novac primaju u gotovini nakon svake isporučene pošiljke – objašnjava Nikola M., koji je dugo zarađivao na ovaj način.\nOva roba se na sajtovima reklamira kao original, pa se mnogi iznenade kada im se original patike poznate sportske marke raspadnu posle dva meseca ili kada shvate da parfem koji su kupili traje kraće od najjeftinije toaletne vode. Tu dolazi i do glavnog problema pošto za robu kupljenu na ovaj način ne postoji mogućnost podnošenja žalbe, zamene ili povraćaja novca.\nFalsifikovana roba mahom se pravi u Kini, Južnoj Koreji, Tajvanu, odakle se potom transportuje na Bliski istok gde se pakuje u ambalažu koja je identična originalnoj i potom se distribuira na naše tržište.\nIzvor: G. Avalić za „24 sata„\n"Mare i Kate žene se, da znate!": Split prajd u mirnoj atmosferi (VIDEO)\nNOVA PROVOKACIJA IVANA IVANOVIĆA: Lea Kiš na udaru! (VIDEO)\nKo se može pohvaliti najboljom konekcijom u Evropi?\nJelena Jovičić pre 7 minuta 0\nMarija Milošević pre 36 minuta 0


Podsećanje: Obrazac PK-1 i prosto knjigovodstvo – DynaSoft\nod Mladen · Objavljeno 12.02.2015 · Menjano 15.06.2016\nU sklopu Poslovnog softvera moguće je formirati i štampati osnovnu poslovnu evidenciju za preduzetnike koji su se odlučili za vođenje prostog knjigovodstva. knjiga može da se formira u potpunosti ručno, na osnovu pomoćnih knjiga (Trgovina, Obračun zarada, …) ili na osnovu podataka iz dvojnog knjigovodstva.\nPrimer dijaloga za izmenu finansijskog šablona za formiranje PK-1 podatka na osnovu glavne knjige\nObrazac PK-1 ili Poslovna knjiga prihoda i rashoda se nalazi u aplikaciji SaldaKonti zatim program Unos -> Prosto knjigovodstvo -> Obrazac PK-1. Sa Ins dodajete poslovne promene direktno u knjigu a sa Ctrl+Ins pokrećete program koji će te podatke da preuzme iz drugih evidencija.\nU slučaju da ste se odlučili da podatke preuzmete iz Glavne knjige odnosno dvojnog knjigovodstva moraćete pregledati i eventualno podesiti konta koja se koristi prilikom povezivanja sa kolonama PK-1 obrasca.\nZa detalje pogledajte Uputstvo za unos PK-1 knjige.\nTags: podsećanjepomoćne knjige\nSledeći članak Specifični podaci devizne fakture\nPrethodni članak PPP i PPP-PO za 2014. godinu


Uhapšena pomoćnica ministra poljoprivrede Nedimovića - WebTribune\nHome/U FOKUSU/Uhapšena pomoćnica ministra poljoprivrede Nedimovića\n9. октобра 2020.\tU FOKUSU Ostavite komentar\nD. J. N., pomoćnica ministra poljoprivrede, Branislava Nedimovića, uhapšena je danas zbog primanja mita.\nOna je, kako su saopštili iz Tužilaštva za organizovani kriminal, uhapšena danas oko 12 časova. Prema njihovim rečima, D. J. N. je primala od D. Č., koji je takođe uhapšen, mito, odnosno, mesečnu ratu u iznosu od 1.000 evra mesečno, za pomoć u dobijanju ugovora u postupku javne nabavke Ministarstva poljoprivrede u oblasti usluga, koja je podržana od inostranog fonda za finansiranje poljoprivrede.\nIz Tužilaštva su takođe saopštili da su danas oko 12 časova policijski službenici Ministarstva unutrašnjih poslova, Direkcije policije, Službe za borbu protiv organizovanog kriminala lišili slobode dva lica: D.J.N. , pomoćnicu ministra poljoprivrede Republike Srbije za krivično delo primanje mita iz čl. 367 KZ i fizičko lice D.Č. za krivično delo davanje mita iz člana 368. KZ – saopšteno je iz tužilaštva.\nUspešnim testiranjem opasnog oružja, Rusija poslala poruku: Za svaku provokaciju dobićete ovohttps://t.co/DQ4hxOehFe\nIz Ministarstva poljoprivrede su saopštili da će biti sankcionisan svako ko zloupotrebljava svoj položaj i dodali su da učestvuju u borbi protiv svakog oblika korupcije.\nNe poznajem je baš dobro\nUhapšena pomoćnica ministra ranije je bila zaposlena u Kancelariji za evropske integracije, a u ministarstvu poljoprivrede bila je na čelu Sektora za međunarodnu saradnju, i vodila je poslove sa EU.\nMinistar poljoprivrede Branislav Nedimović u izjavi za portal Nova.rs kaže da organi koji se bore protiv korupcije imaju punu podršku, i da se ovime pokazuje da postoji nulta tolerancija za korupciju.\nNa pitanje da li su se on i uhapšena pomoćnica poznavali, Nedimović je rekao da je ona radila u ministarstvu, kao pomoćnik sa aspekta struke, i da je bila zadužena za međunarodne odnose.\n“Ne mogu da se setim kada je ona došla, ali je nisam znao nešto preterano, koliko smo bili na sastancima povodom posla, toliko. Da je delovala sumnjivo, dva puta bih je poslao kući”, kaže Nedimović.


Srbija nije samo Beograd - Utakmica.rs\n11.09.2012. 13:57 N. Radoja\nPosle dosta vremena, Srbija će kao domaćin igrati van Beograda. Kvalifikaconi susret protiv Velsa, biće odigran na novosadskom stadionu “Karađorđe”. To je prilika da susret nacionalnog tima ponovo bude odigran pred maksimalno popunjenim stadionom, pa makar on primao i manje od beogradskih.\nLoša poseta u Beogradu nije samo posledica nezadovoljstva javnosti igrom, zalaganjem, sastavom, savezom i svim i svačim, o tome svedoče i brojke iz “srećnijih” fudbalskih vremena.\nU vreme najvećih skorijih uspeha Srbije, kada je obezbeđen i plasman na Svetsko prvenstvo, igrane su pripremne utakmice. Generalna proba za Mondijal, susret sa Kamerunom privukao je tek 20 hiljada, ljudi koji su nacionalni tim ispratili u Afriku.\nU Južnoj Africi je postignut slabiji rezultat od onog koji je javnost očekivala, a prvi prijateljski meč nakon toga, “privukao” je tek 10.000 gledalaca protiv Grčke . Ako se može razumeti slaba poseta zbog odsustva takmičarskog karaktera meča, onda nije jasno zašto je meč otvaranja kvalifikacija na domaćem terenu protiv Slovenije, odigran tek pred 20.000 svedoka.\nNakon remija sa “Smučarima”, usledile su opšte poznate turbulencije u FSS, pa je umesto oteranog Radomira Antića, klupu Srbije preuzeo Vladimir Petrović Pižon. Njegov debi sa Estonijom, uživo nije videlo mnogo ljudi – tek 12 hiljada. Usledila je i kazna zbog huligansko – navijačkih dešavanja u Đenovi, pa je susret protiv Severne Irske odigran bez publike, zanimljivo da su se i gosti protivili tome. Uprkos kazni, do susreta protiv Farskih Ostrva, javnost se nije uželela fudbala, pa je postignut negativan rekord, samo 7.500.\nTu nije kraj, o atmosferi, veri i odnosu prema nacionalnom timu najbolje svedoči činjenica da je u, tada se smatralo, odlučujućem meču, protiv atraktivnih rivala - Italije, na stadionu Crvene zvezde popunjeno nešto više od pola kapaciteta – 30.000. Novi negativan rekord je postignut protiv Republike Irske, tužno je izgledalo samo 5.000 ljudi na “Marakani”.\nReprezentativci se mogu složiti u oceni da je mnogo bolje igrati pred popunjenim stadionom. Prema poslednjim informacijama, karata za večerašnji meč na “Karađorđu” više nema, tako da će u Srbiju, ali i ostatak sveta otići lepša slika nego što je postalo uobičajeno prethodnih godina. Novi Sad je večaras domaćin, a raduje vest da će uskoro i još neki gradovi u zemlji imati sve uslove za organizaciju međunarodnih mečeva. Kruševac je juče položio ispit (ako se izuzme vređanje pojedinih igrača Makedonije po nacionalnoj osnovi), red je i na “Srpsku Atinu”.\nStranica učitana za 0.192480 sekundi.


Ministarstvo pravde BiH: Zakon o restituciji koče nadležne entitetske vlade! | Preporod.info Islamska zajednica u BiH\nMinistarstvo pravde BiH: Zakon o restituciji koče nadležne entitetske vlade!\nBosna i Hercegovina više od deset godina čeka na usvajanje Zakona o restituciji. Kočničari su, kako tvrde iz nadležnog Ministarstva pravde BiH, vlade entiteta i Brčko distrikta, koje imaju različite stavove o predloženom nacrtu.\nPreporod.info poslao je upit Ministarstvu pravde BiH na čijem se čelu nalazi Josip Grubeša, odakle su pojasnili zašto zakon “tapka u mjestu” svih ovih godina.\n- Ministarstvo pravde BiH je 3. decembra 2009. godine od vlada entiteta i Brčko distrikta BiH zatražilo mišljenje o Nacrtu zakona. Uz zahtjev je dostavljen Nacrt zakona o denacionalizaciji s obrazloženjem, Studija izvodljivosti restitucije u Bosni i Hercegovini koju je uradio Ekonomski institut iz Sarajeva (juli 2006. godine), mišljenje Ministarstva finansija i trezora BiH i mišljenje Ureda za zakonodavstvo. Mišljenja entitetskih vlada bila su suprotstavljena te je u jednom od njih istaknuto da takve zakone trebaju donijeti entiteti, odnosno da nije opravdano donošenje takvog zakona na nivou BiH - kazali su iz Ministarstva pravde BiH za Preporod.info.\nPojašnjavaju da zbog ovakvog stava zakon o denacionalizaciji nije bilo moguće uputiti u proceduru usvajanja.\n- Uočavajući potrebu ponovnog angažiranja na donošenju zakona kojim bi se utvrdio način i postupak denacionalizacije, odnosno vraćanje nacionalizirane imovine ranijem vlasniku ili naknada za istu, Ministarstvo pravde je 15. maja 2014. godine ponovno zatražilo od vlada entiteta i Brčko distrikta Bosne i Hercegovine saglasnost za poduzimanje aktivnosti i rješavanje ovog pitanja uz dostavu radne verzije Nacrta zakona o denacionalizaciji (koja je ranije pripremljena). Međutim, ni ovog puta nije bilo pozitivnog odgovora svih strana - dodali su iz Ministarstva pravde BiH.\nPokretanje bilo kakve procedure bez saglasnosti oba entiteta i Brčko distrikta BiH je bespredmetno pa i da se radi o najboljim zakonskim rješenjima, poručili su iz Ministarstva pravde BiH.\nInače, donošenje Zakona o restituciji jedan je od uvjeta na putu naše zemlje prema Evropskoj uniji. Iz EU su, podsjećamo, za naš portal kazali da u BiH ne postoji zakonodavni okvir za rješavanje zahtjeva za restituciju, naglašavajući da bi se u cilju jačanja vladavine prava i zaštite imovinskih prava građana, vlasti u BiH trebale baviti pitanjem povrata imovine na sveobuhvatan i sistemski način i uspostaviti zakonodavni okvir za rješavanje zahtjeva za restituciju.\n- Kao takav, napredak po pitanju restitucije doprinosi i procjeni da li je postignut napredak u procesu evropskih integracija u cjelini - navedeno je u odgovoru Ferdinanda Koeniga glasnogovornika Delegacije Evropske unije i Ureda specijalnog predstavnika Evropske unije u BiH.\nOdgovore za nedonošenje Zakona o restituciji tražili smo i od nadležnih iz Parlamentarne skupštine BiH, Vijeća ministara, Ministarstva za ljudska prava i izbjeglice BiH, vjerskih zajednica, koje zbog neusvajanja ovog bitnog zakona gube milione godišnje.\nNakon odgovora koje smo dobili od odgovornih institucija kroz naše istraživanje, jasno je da BiH mora usvojiti zakon, te da prst dalje treba uperiti u entitetske vlade i Vladu Brčko distrikta, koji treba da se izjasne zašto se od 2009. godine čeka na njegovo donošenje.\nNakon njihovih odgovora jasno će biti ko je glavni krivac, Federacija, RS ili Brčko distrikt.


Press Online :: Regioni - lokalne vesti, infostan, vodovod, kanalizacija, struja, telefon :: Čačani spremni da prime 17 mališana\npokrenuta Inicijativa PTT za prihvatanje dece iz Japana\n19. 03. 2011. - Autor: Vesna Trtović, Čačak\nPomoć - Cilj je da se deca izmeste iz nezdrave sredine i da im se bar na kratko pruži utočište\nBrzo odgovorili na inicijativu rukovodstva pošte ... Nada Marković i njene kolege spremni da pomognu\nPoštanski radnici iz Radne jedinice Čačak spremni su da prime 17 mališana iz Japana i pruže im utočište!\nZa prihvatanje japanske dece do sada se prijavilo 12 radnika pošta iz Čačka, Gornjeg Milanovca, Lučana i Ivanjice, a među njima ima i onih koji bi želeli i da usvoje nekog mališana iz ove daleke zemlje!\nOvako su „poštari" iz ovog dela Srbije odgovorili na nedavnu inicijativu poteklu iz kabineta direktora JP PTT da se pomogne narodu Japana posle katastrofalnog zemljotresa i cunamija.\nKako nam je rečeno u RJ „Pošta Čačak", 15. marta stigao je dopis sa oznakom hitno - da se jave svi koji bi mogli i želeli da na određeni period u svoje porodice prime mališane iz Japana.\nDonacije Japana čačanskom zdravstvu\nVlada Japana je preko svoje ambasade 2002. godine donirala čačanskom zdravstvenom centru aparate i opremu u vrednosti od oko 11 miliona dinara. Pored tri EKG aparata, ultrazvuka, sterilizatora, defibrilatora, aspiratora, monitora za intenzivnu negu i druge opreme, iste godine čačanskoj hitnoj pomoći od Japanaca je stiglo i sanitetsko vozilo.\n- Cilj je da se deca izmeste iz nezdrave sredine i da im se na određeno vreme pruži utočište. Za samo dva dana javilo se 12 kolega, a među njima ima i onih koji su spremni da prime i po dvoje dece. Mi smo poslali spisak centrali i čekamo dalje instrukcije - rekla je rukovodilac Službe za pravne i kadrovske poslove Jasmina Maričić, koja je sa suprugom godinu dana živela u Japanu i kaže da se dobro seća njihove solidarnosti i srdačnosti.\nU čačanskoj radnoj jedinici na humanu inicijativu su se više javljale žene, ali ima i muškaraca. Među njima su šalterski službenici, poštari, referenti, upravnici... Nada Marković (39) iz pošte u Atenici ima četvoro dece, a prijavila se za prihvatanje dva deteta iz Japana. Nada je sa suprugom Zvonkom februara 1999. godine i sama izbegla iz Peći i kaže da dobro zna šta znači kada se izgubi dom.\n- Tri sina Radovan (20), Stefan (12) i Boro (6), kao i kćerka Stefana (16) oduševljeno su prihvatili ideju da pružimo dom za neko dete iz Japana. Čak je najmlađi Boro odmah rekao da primimo brata i sestru. Tako smo i odlučili. Pre bombardovanja kupili smo kuću u naselju Atenica, tako da imamo sve uslove da primimo decu, a možda i usvojimo jedno. Gde ima za četvoro, ima za još dvoje! Svi u našoj porodici imaju mnogo dece i mi smo navikli da se čuje graja. Najvažnije je međusobno razumevanje, a sve materijalne stvari čovek može da nadoknadi. Kada smo došli u Čačak i nama je bila potrebna pomoć i komšije i prijatelji su nam to pružili - rekla je Nada koja radi kao šalterski službenik.\nJedva čekaju japance ... Stefana, Boro, Stefan i Radovan Marković\nU čačanskoj pošti kažu da je inicijativa naišla na veoma lep prijem i da se i dalje kolege raspituju šta će biti dalje. Kako smo nezvanično čuli, ova inicijativa biće prosleđena japanskoj ambasadi, od koje dalje zavisi da li će mali Japanci doći i u Čačak.


Makron u Beogradu: Oživljavanje mrtve tačke francuske diplomatije - Demostat - Dnevni list Danas\nPočetna » Politika » Demostat » Makron u Beogradu: Oživljavanje mrtve tačke francuske diplomatije\nMakron u Beogradu: Oživljavanje mrtve tačke francuske diplomatije\nNa malom ekranu televizora u uglu prostorije u kojoj se nalazi biro agencije „Adio” u Gračanici, smenjuju se francuski i srpski predsednik, Emanuel Makron i Aleksandar Vučić.\n0Piše: Ana Otašević/Demostat 20. jula 2019. 12.42 Izmenjeno: 26. decembra 2019. 11.33\nTon je isključen, akteri na ekranu otvaraju usta ali se ne čuje o čemu govore. U toku je poseta francuskog predsednika Srbiji ali Nataša koja prodaje autobuske karte ima važnija posla.\nSvesna uticaja spoljnih sila na Balkanu – Rusije, Sjedinjenih država i, odnedavno, Kine – Francuska želi da se vrati u ovu „mrtvu tačku francuske diplomatije”, prema rečima Natali Loazo, bivše francuske ministarke za evropske poslove koja je u međuvremenu postala poslanica u Evropskom parlamentu. U intervjuu za list Kroa iz februara, nakon posete Srbiji i Severnoj Makedoniji, koje pre nje za četiri godine nije posetio nijedan francuski ministar, Loazo je rekla da Evropska unija nije dovoljno uložila u postizanje mira na Balkanu, iako bi to trebalo da bude jedan od njenih prioriteta.\nPostizanje sporazuma podrazumeva „da se svaka strana uzdrži od jednostranih poteza koji nisu konstruktivni. Razvoj situacije poslednjih nedelja je zabrinjavajući. Odluke koje su suprotne preuzetim obavezama moraju da se\npovuku ”. Ova poruka se odnosi na Prištinu koja je uvela takse od sto odsto na srpske proizvode koji ulaze na Kosovo.\nDemostat, Emanule Makron, FrancuskaBeograd\nSutra počinje druga faza radova na Savskom trgu, izmene na mnogim linijama


Vazduhoplovno modelarstvo: Uvereni u uspeh na Svetskom prvenstvu! - Sports magazin - Magazin o dešavanjima na sportskim borilištima - Sportske vesti\nNa prošlogodišnjem Evropskom šampionatu u Mađarskoj, takmičari srpske reprezentacije su osvojili zlatnu medalju u klasi F1B u ekipnom delu takmičenja, a sa srebrom su se okitili u klasi F1C, što je bilo dovoljno za zlatnu medalju u ukupnom plasmanu. Među pobednicima bio je i Branko Bijelić koji najavljuje sledeće veliko takmičenje i deli optimizam sa ostalim reprezentativcima koji priželjkuju da ponove uspeh.\n„Iz godine u godinu pravimo dobre rezultate, sve smo stabilniji, u tehničkom, ali i u sportskom smislu. Očekujem da ćemo na ovom Svestskom šampionatu da ostvarimo uspeh. To je sport i sve je moguće, ali mogu da potpišem da nećemo da budemo poslednji, čak ni u poslednjoj trećini.Verujem da ćemo biti pri vrhu! Konkurenti su nam Ukrajinci, Rusi, Amerikanci, Kinezi, Mongolci, a iz Evrope su odlični Česi i Poljaci“.\nOpširniji tekst o vazduhoplovnom modelarstvu možete da pročitate u aktuelnom, 7. broju magazina Sports, koji je u prodaji od 1. oktobra.


Stambeno-poslovni kompleks "Vest 65" ulazi u drugu fazu izgradnje, odnosno u fazu koja obuhvata izgradnju maloprodajnog centra i poslovno-stambene kule.\nOvaj projekat započeo je realizaciju 2011. godine i u prethodnom periodu u celosti je završen stambeni deo kompleksa sa 514 stanova u 11 stambenih zgrada, prenosi portal Beobuild.\nPredstoji nova etapa izgradnje, a pripremni radovi zvanično su otpočeli prošle nedelje. Zanimljivo je da dok traju pripremni radovi na izgradnji podzemne garaže, ovaj projekat je paralelno u procesu izmene urbanističkog projekta za poslovno-stambenu kulu.\nOvako bi trebalo da izgleda kula\nPrema podacima iz izmenjenog urbanističkog projekta planirana je izgradnja kule uvećane spratnosti i visine, pa umesto 140 metara i 33 sprata revidiran projekat predlaže kulu od 150 metar visine i 40 spratova.\nNovi urbanistički projekat za kulu u Bloku 65 trenutno se nalazi na javnom uvidu, a izradio ga je projektni studio “Bureau Cube Partners”. Ukoliko bude odobren od strane Komisije za planove, ovo će biti jedan od najviših objekata u gradu.\nPrema prikazima idejnog rešenja blago je izmenjen izgled kule, najviše u oblikovanju njenog vrha, ali su kvadrature približne prvobitnom rešenju. Možda je najveća izmena na fasadi maloprodajnog objekta, koja je sada definisana u dosta atraktivnijoj formi. Naravno sve ovo je samo idejno rešenje i može da doživi dodatne promene do izvođenja.\nRadovi na garaži za tržni centar i kulu


Vlada KS dala saglasnost na odgovore BiH na Upitnik Evropske komisije - Klix.ba\nVlada KS dala saglasnost na odgovore BiH na Upitnik Evropske komisije\n8.2.2018. u 15:48\nVlada Kantona Sarajevo (KS) je na današnjem zasjedanju dala saglasnost na odgovore Bosne i Hercegovine (BiH) na Upitnik Evropske komisije (EK) za pripremu Mišljenja o zahtjevu BiH za članstvo u Evropskoj uniji.\nSmjernice za rad radnih grupa za evropske integracije i tehničku finalizaciju odgovora na pitanja iz Upitnika EK su propisale da sveobuhvatne odgovore na navedeni Upitnik, koji su izrađeni u okviru radnih grupa i prevedeni na engleski jezik, Komisija za evropske integracije dostavlja kantonalnim i entitetskim vladama i Vijeću ministara BiH na potvrđivanje.\nKoordinatorica za evropske integracije iz KS Lejla Mujkić je informisala članove Vlade da je na pripremi odgovora iz KS radilo 95 državnih službenika iz ministarstava i drugih kantonalnih organa uprave koji su učestvovali u radu 35 radnih grupa sastavljenih od državnih službenika svih nivoa vlasti u BiH. Uz odgovore, u prilogu su dostavljeni i neophodni zakoni i podzakonski akti iz traženih oblasti. Također je u radu Kolegija za evropske integracije, pored koordinatorice Mujkić, aktivno učestvovao i premijer KS Elmedin Konaković.\nVlada je prihvatila i ovu Informaciju o tehničkoj finalizaciji odgovora na Upitnik EK. Ovim je Kanton Sarajevo okončao svoje obaveze u ovoj fazi odgovaranja na pitanja iz pomenutog Upitnika EK.\nKanton Sarajevo Upitnik Evropske komisije


BTC $42.895 -0,31%\nBNB $493 +0,09%\nSOL $146 -0,94%\nDOGE $0,17 -4,13%\nBitkoin (BTC) je dostigao najviši nivo u odnosu na argentinski pezos usred tekućeg rasta kriptovaluta, prenosi Financial Times (FT) 27. maja.\nPrema izveštaju, cena bitkoina je skočila na 394.000 pezosa (8.762,95 dolara u vreme pisanja) po novčiću, prevazilazeći odnos cene bitkoina i pezosa koji nije viđen od mehura iz 2017. godine.\nCena bitkoina u odnosu na argentinski pezos od 2017. godine. Izvor: BitcoinAverage\nNovi nivo cene bitkoina u odnosu na pezos javlja se usred ovogodišnjeg rasta kripto tržišta, pored tekuđeg pada argentinskog pezosa u odnosu na dolar.\nPrema CNBC grafikonima, američki dolar je zabeležio masivan rast u odnosu na pezos u protekloj godini. Novi pad argentinske valute je navodno izazvan neizvesnošću predstojećih predsedničkih izbora.\nCena američkog dolara u odnosu na argentinski pezos. Izvor: CNBC\nUprkos nedavnom pokušaju da podrže argentinsku ekonomiju od strane Međunarodnog monetarnog fonda (MMF), s obzirom da je centralna banka zemlje dozvolila korišćenje sredstava MMF-a za intervenciju u pezos, neki analitičari su, kako se izveštava, zabrinuti da bi program mogao propasti ako pobedi populistička opozicija na predsedničkim izborima u oktobru, prenosi FT.\nDok investitori podržavaju sadašnjeg predsednika Maurisija Makrija, opozicija - u kojoj bivša levičarska predsednica Kristina Fernandez de Kiršner radi kao zamenik predsedničkog kandidata Alberta Fernandeza - navodno je uvela "demokratski popust" za pezos.\nAmundi, jedan od najvećih globalnih menadžera sredstava je, kako se izveštava, rekao da su cene sredstava u poslednjih mesec dana reagovale "vrlo negativno" na sve veće šanse da Krišnerova ponovo dođe na vlast.\nKao što je FT primetio, pezos je pao na novi minimum u odnosu na dolar u aprilu, nakon gubitka više od polovine njegove vrednosti prošle godine, kada su i pezos i turska lira pali usled očekivanja investitora o rastu stope u odnosu na dolar.\nRanije u martu, investitor Tim Drejper savetovao je predsednika Argentine da legalizuje bitkoin kako bi poboljšao ekonomsku situaciju u zemlji.


October 17, 2017 | Istinomer vesti\nHapšenje čelnika “Agrokora”, firme u Srbiji (ni)su ugrožene?\nHrvatska policija juče ujutro počela je da hapsi bivše prve ljude koncerna “Agrokor”, šest meseci nakon izbijanja velike afere. Pročitajte više\nProtest VSS i PSS / Foto: FoNet, Filip Stevanović\nVojni i policijski sindikat izlaze na izbore?\nPredstavnici Vojnog sindikata Srbije i Policijskog sindikata Srbije zajedno sa mnogim sindikalnim i građanskim udruženjima planiraju osnivanje radničkog pokreta obespravljenih ljudi koji će se, ističu, boriti za radnička prava. Pročitajte više\nNacionalni savet za visoko obrazovanje imenovao je profesora iz Italije Roberta Veraldija za člana stručne komisije koja će analizirati osporenu doktorsku disertaciju gradonačelnika Beograda Siniše Malog. Pročitajte više\nNastavak suđenja u aferi “Indeks” danas u Smederevu\nSuđenje optuženima u aferi “Indeks” biće nastavljeno danas u Višem sudu u Smederevu. Pročitajte više\nKatalonija / Foto: Pixabay.com\nŠpanska vlada je do četvrtka produžila rok dat katalonskim vlastima da se izjasne jesu li ili nisu proglasile secesiju tog španskog regiona. Pročitajte više\nIzvrni pitanje pa udri po kome hoćeš\nKreativna direktorka komercijalnih i društveno angažovanih kampanja Nadežda Milenković u svojoj kolumni na “Peščaniku” ističe da smo “toliko navikli da nas vlast laže da više ni ne obratimo pažnju kad im se omakne neka istina”. Ona dodaje da bi na kraju moglo da se desi i da vlast “ogrezne u istini, a da to niko, posebno ne nadležni organi, ne primeti i ne reaguju”. Pročitajte više\nGde je i šta radi Dnevnikov dodatak?\nIstinomer će, u dva dela, podsetiti na istorijat i glavne junake priče iz koje smo malo toga naučili – o (zlo)upotrebi medijske kuće koju su ogorčeni gledaoci tokom devedesetih tri puta masovno napadali. Pročitajte više


Ove godine preti prava nestašica krompira – PoljoMagazin\nOve godine preti prava nestašica krompira\nIako je Bosna i Hercegovina jedna od retkih zemalja izvan Evropske unije koja može izvoziti krompir u zemlje EU, ove godine vlada prava nestašica.\nIzvoz ovog povrća u prvih šest meseci 2018. godine manji je u odnosu na isti period prošle godine, dok je uvoz veći za čak tri miliona maraka. Istovremeno, manje su i površine pod ovom ratarskom kulturom.\nPrema mišljenju domaćih proizvođača, stanje je ovakvo zbog toga što je domaći krompir završio na deponijama 2016. godine, kao i nepovoljnih vremenskih uslova ove godine, što za posledicu ima i nestašicu krompira na domaćem tržištu, gde se masovno prodaje onaj iz uvoza.\n“Vrednost krompira izvezenog iz BiH u prvih šest meseci ove godine je 1.104.243,47 KM, dok ga je u istom periodu prošle godine izvezeno u vrednosti od 1.341.0175,12 KM”, istakli su u Upravi za indirektno oporezivanje BiH, prenose Nezavisne novine.\nPrema njihovim podacima, u prvih šest meseci ove godine u BiH je uvezen krompir u vrednosti od oko 10 miliona maraka, a prošle godine oko sedam miliona KM.\nBranko Mastalo, predsednik Udruženja povrtara RS, ističe da su posledica manje proizvodnje krompira katastrofalni gubici iz 2016. godine, kada su, kako kaže, ogromne količine krompira završile na deponiji. Sve je to dovelo do toga da je ove godine zabeležena čak i nestašica domaćeg krompira na tržištu.\n“Mi nismo prodali naš rod 2016. godine, tako da smo na početku 2017. godine išli s manjom setvom, što je imalo za posledicu da krompira nismo imali dovoljno do šestog meseca 2018. godine”, naglašava Mastalo i dodaje da je to rezultiralo većim uvozom krompira u prvom polugodištu ove godine.\nIstakao je da je na nestašicu krompira uticala i nepovoljna kišna godina, zbog čega ovo povrće trune i napadaju ga razne štetočine, što će, pojašnjava, imati za posledicu malu ponudu krompira na tržištu.\nKategorija: Voćarstvo i povrtarstvo Tagovi: BiH, EU, krompir, nestašica, proizvodnja


Predaja nije opcija: Festival srpskog podzemlja 8. i 9. oktobra u Novom Sadu! - Liman Crew\nby Liman Crew · 30.09.2021\nSedmo izdanje Festivala srpskog podzemlja biće održano 8. i 9. oktobra u SKCNS Fabrika u Novom Sadu! Kroz dva dana festa nastupiće 10 bendova, a najavljena je i berza nosača zvuka, ručnih radova i drugih umetničkih kreacija.\n“Ovo je sedmo izdanje festivala, a u sklopu dvodnevnog programa publici će se predstaviti 10 domaćih bendova, od kojih čak 9 nikada nije nastupilo na našem događaju. Izuzetna nam je čast da vam predstavimo ovogodišnji program, naročito imajući u vidu sve prepreke koje smo morali prevazići kako bismo festival ipak uspeli da organizujemo. Predaja nikada nije bila opcija, kao ni odustajanje, tako da smo veoma srećni što ćemo se družiti u prostoru SKCNS Fabrike”, naveli su organizatori, agencije MM Concerts i Serbian Hellbangers.\nU petak 8. oktobra nastupiće bendovi Scaffold (Beograd), Atomski rat (Šid), te tri novosadska sastava – Lednik, Progon i Penetratori.\nZa subotu 9. oktobar očekuje nas nastup bendova Forgotten Screan (Zrenjanin), Citizen X (Beograd), Carnival of Flesh (Beograd), Oathbringer (Kragujevac) i Drnch (Novi Sad).\n“Dobili smo mnogo upita u vezi sa konkursom za vizuelne umetnike koji je nerazdvojni segment našeg festivala. Nažalost, ove godine, zbog epidemioloških mera, nismo u mogućnosti da adekvatno organizujemo izložbu u isto vreme kada i ostatak programa. Plan je da se konkurs i izložba održe u narednom periodu kao zaseban događaj. O tome ćemo vas obavestiti čim se steknu uslovi za organizaciju ovog dela programa” kažu organizatori.\nUlaznice za festival koštaće 500 dinara po danu i prodavaće se samo na ulazu u SKCNS Fabriku na dan događaja. Što se tiče uslova za ulazak, organizatori su istakli da pored ulaznice nije potreban nikakav drugi dokument/propustnica, a sam događaj biće realizovan u skladu sa epidemiološkim merama koje su na snazi u Republici Srbiji. Broj posetilaca ograničen je na 250.\nTags: FabrikaFestival srpskog pozemljaMM ConcertsSerbian HellbangersSKC Novi SadSKCNSUnderground nema alternativu\nMetal & Hardcore Friday show at Jazz Bar Centar\nby Liman Crew · Published 11.06.2019\nPromocija VICERY albuma “Devolution…” 21.09.2018. u Elektropioniru\nVinko Senilko says:\nDa li se moze rezervisati na ime ili slicno ako vec postoji ogranicenje da se ne desi u slucaju onih koji su putnici kroz vreme da ne poljube kapiju pakla .\nLiman Crew says:\n05.10.2021 at 18:53\nPozdrav, oko te informacije nismo upoznati! Znamo da je samo broj mesta ograničen!\nNext story Alitor 10 godina postojanja obeležava izlaskom EP-a “Spoznaja”\nPrevious story Lelee na svojoj prvoj turneji po Balkanu


Treći dan turnira – 15. decembar 2017. godine - Sportska hala Breza Sportska hala Breza\nVesti Futsal / Treći dan turnira – 15. decembar 2017. godine\nSinoć je u sportskoj hali „Breza“ odigrano pet utakmica u okviru futsal turnira „Trofej Gornjeg Milanovca 2017“, koji se održava pod pokrovitelјstvom opštine Gornji Milanovac.\nPrvi meč u juniorskoj konkurenciji odigrale su ekipe „AIR Tours“ i „Tehnoplast“, koje se nalaze u grupi B. Iako je prvo poluvreme proteklo rezultatski neizvesno (4:5), ekipa „Tehnoplast“ je uspela da se rezultatski „odlepi“ u nastavku i reši utakmicu u svoju korist rezultatom 5:8.\nDrugi duel u junirskoj konkurenciji, koji je odigran u okviru grupe C, doneo je najveći rezultatski preokret jučerašnjeg programa. Sastale su se ekipe „Kumovi“ i „RP Štamparija“. Prvih 20 minuta pripalo je ekipi „RP Štamparija“, koja je ovaj deo susreta rešila u svoju korist rezultaom 1:2. U nastavku potpuno drugačija slika na terenu. „Kumovi“ u potpunosti kontrolišu igru, uspevaju da stignu i prestignu prednost „gostiju“ za konačnih 5:3.\nPrvi utakmica u seniorskoj konkurenciji trećeg dana „Trofeja Gornjeg Milanovca 2017“ odigrana je u okviru grupe D. Snage su odmerile gornjomilanovačke ekipe „Helios“ i „Novi drugari“. Sigurna i čvrsta igra ekipe „Helios“ rezultirala je ubedlјivom pobedom. Meč je završen rezultatom 7:2 (poluvreme 2:0).\nEkipe „Servis Dragićević“ iz Gornjeg Milanovca i „Radović Transport“ iz Čačka, koje se takmiče u grupi C, odigrale su pretposlednji duel sinoćnjeg programa. Čačni su opravdali ulogu favorita u ovoj utakmici i meč rešili u svoju korist rezultatom 2:10 (poluvreme 1:3).\nPoslednji duel trećeg dana turnira, koji je odigran u okviru A grupe, doneo je i najviše uzbudjenja do sada. Ekipe „Kafe Trim“ iz Gornjeg Milanovca i „DE Šped“ iz Gragujevca odigrale su fantastičan meč. Na predah se otišlo pri rezultatu 2:1, ali je u nastavku, nakon mnogo uzbuđenja i po jednog gola na obe strane u poslednjem minutu susreta, došlo do podele bodova (4:4). Mrlјu na ovaj meč bacilo je koškanje igrača obe ekipe nakon poslednjeg sudijskog zvižduka, ali su se strasti ipak smirile.